Ka Thih Tikah Vanram Ah Ka Kai Hrim Lai Timi Hi Zeitindah Kan Theih Khawhning A Si Lai?\nZungzal Nunnak Hi Zeidah A Si?\nKhrihfa Timi Zeidah A Si?\nAtu ziangtin ka um thlang pei?\nAsinain Pathian nih cun zeitlukindah a kan dawt kha hitihin a langhter: Kan nih cu misual kan si ko rih lioah hin Khrih cu kan caah a thi.\nNan ka in ‘Jesuh cu Bawi a si,’ tiah nan ti i amah cu Pathian nih mithi hna sinin a thawhter tiah nan lung in nan zumh ahcun, khamh nan si lai.\nSual man cu thihnak a si, sihmanhsehlaw kan Bawipa Jesuh Khrih thawngin Pathian laksawng cu zungzal nunnak a si.\nKa Thih Tikah Vanram Ah Ka Kai Hrim Lai Timi Hi Zeitindah Kan Theih Khawhning A Si Lai?\nBia halh nak: "Ka Thih Tikah Vanram Ah Ka Kai Hrim Lai Timi Hi Zeitindah Kan Theih Khawhning A Si Lai?"\nBia leh nak: Ka thih tikah zungzal nunnak ka ngei hrimhrim lai timi naa zumh ngam maw? Ka thih tikah vanram ah ka kai hrim lai timi naa zumh ngam maw? Pathian nih i fiang seh ti an duh! Bible nih, “zungzal nunnak kan ngei cang tiah nan theih khawhnak ding ah Pathian Fapa a zummi poah nan sinah hihi ka rak ttial” tiah a ti (1 Johan 5:13). Tahchunnak ah atu bak ah hin Pathian hmaiah na hei dir hnga, i an hal hnga, “Zeiruangahdah vancung ah kan kaiter lai” an ti hnga? Zeitindah na leh hnga? Leh awk na thei lo kho men. Na theih awk cu Pathian nih a kan dawt i lam a kan serpiak. “Pathian nih vawlei hi a dawt hringhren caah a Fapa ngeihchunte kha a pek, amah a zummi poah cu an thi lai lo, asinain a zum lomi poah cu an thi lai” (Johan 3: 16).\nKan theih awk ah a herh ngaimi cu zei nih dah vancung kai hi a kan donh timi hi a biapi ngai. Asi loah zei hi dah Pathian he a kan tthentu a si timi kan theih a herh ngai. Cucu kan sualnak hi Pathian he a kan tthentu a si, vancung kainak lam a kan phih piaktu a si. Minung cu duh thim te le kokek sinak in misual kan si. “Kan zapi tein kan sual dih cio ko i Pathian sunparnak kha kan chambau dih cio ko hna” tiah Paul nih fiang tein Rom mi hna sinah a ttial (Rom 3:23). Kanmah tein kan i khamh kho lo. “Zeicatiah zumhnak le vel thawngin khamhmi nan si, nanmah thil ti khawhnak a si lo, Pathian laksawng a si. Tuahsernak zongin a si lo, cucaah phorhlawt ding nan ngei lo” tiah Paul nih Efesa mi sinah a chim (Ephesa 2:8-9). Thihnak le Hell lawnglawng hi aa tlakmi kan si. “Zeicatiah sual man cu thihnak a si” tiah cathiang nih a ti (Rom 6:23).\nPathian hi a thiangmi le a dingmi a si caah sualnak cu dan a tat ko, asinain a kan dawt i kan sual man caah ngeihthiamnak lam a kan serpiak. Jesuh Khrih nih a chim, “keimah cu lam le biatak le nunnak ka si. Keimah in dah ti lo cu Pathian sinah an phan kho lai lo” a ti (Johan 14:6). Kan caah Jesuh Khrih nih vailam cungah a kan thihpiak. “Zeicatiah Jesuh Khirh cu kan caah voikhat in zaa lak in a kan thih piak cang, Pathian sinah rat pi awk ah mi tthalo caah mittha nih a kan thihpiak cang” tiah Peter nih a ti (1 Peter 3:18). Jesuh Khirh cu thihnak in a tho tthan: “Amah cu kan sual ruangah thihter a si i Pathian he kan i remnak hnga dingah nunnak ah thawhter a si” a ti (Rom 4:25).\nCucaah kan biahalmi ah khan—ka thih tikah vancung ah ka kai hrimhrim lai timi hi zeitindah ka theih khawh lai? ti a si. Bialehnak cu, Jesuh Khrih kha zum law khamh na si ko lai (Acts 16:31). “a zummi poah hna le a min a zummi poah hna cu Pathian fa sinak kha a pek dih hna” timi kan hmuh (Johan 1:12). Zungal nunnak hi a lakka tein na hmuh khawhmi a si. Pathian laksawng cu Jesuh Khrih ah zungzal nunnak a si” tiah Paul nih a ti (Romans 6:23). Atu hin nun duhdim nun na ngei kho colh ko. Jesuh Khrih nih cun, “nunnak an ngeihnak dingah ka ra, nun duhdim tein ngei u” a ti (John 10:10). Vancung ah Jesuh Khrih he zungzal in nan un tti kho, zeicatiah bia a kan kamh: “ka kal ahcun nan caah umnak hmun kan serpiak hna lai, ka rak ra tthan lai i ka umnak hmun kan kalpi ve hna lai” a kan ti (Johan 14:3).\nJesuh Khrih hi a ka khamhtu a si tiah na cohlan duh i Pathian sinin sual ngeihthiamnak hmuh na duh ahcun, hitihi thlacam khawh a si ko. Asinain thlacamnak menmen in khamhnak hi hmuh khawh a si ve lo. Jesuh Khrih hi ka sualnak a kan ngaithiamtu a si tiin na zumh hrimhrim a herh. Hi thlacamnak cu Pathian sinah kan lawmhnak langhter khi a si. “Pathian, kei cu na hmaiah misual ka si i thih ding aa tlakmi ka si. Asinain Ngeihthiam ka si kawhnak dingah Jesuh Khrih nih ka caah a ka inpiak. Khamhnak na ka serpiakmi cungah ka zumhnak ka chiah cang. Na dawtnak le na vel ruangah kaa lawm. Amen.\nGotQuestions.org ah Pathian thawngttha na relnak thawngin Jesuh Khrih na zum maw? Na zumh ahcun, a tangah aa ttialmi “Nihin in Jesuh Khrih ka zumh cang” timi kha hmet ko.\nCuticun Pathian nih vawlei hi a dawt hringhren caah a Fapa ngeihchunte kha a pek, cucaah amah a zumhmi poah cun an thi lai lo, zungzal nunnak an ngei lai.\nNan nih cu vel an ngeih hna caah an khamh hna i khamhnak nan hmuh cu amah nan i bochan caah a si. Khamhnak nan hmuhmi cu nanmah tuahmi a si lo, Pathian laksawng a si.\nCucaah kan nih cu zumhnak nun in kan khat i Pathian nih a mi hna caah a chiahmi thlachuah van luhnak tampi cu co awk ah kan i ruahchan.\nwww.gotquestions.org/Chin/Hakha - Bible biahalnak le bialehnak


Thantlang Khua: Kan Sifak Nain Kan I Nuam Tiin Khualu ah Signboard Nganpi Nan Tarmi A Sullam Nan Nganh Cang. - Ramleng Chinmi\nHomeCaparThantlang Khua: Kan Sifak Nain Kan I Nuam Tiin Khualu ah Signboard Nganpi Nan Tarmi A Sullam Nan Nganh Cang.\nSeptember 29, 2018 Dar Din Capar 0\nHi a sullam hi phundang in chim ahcun vawlei chawva cun kan sifak ko lai nain kan miphun caahcun thih tiang lungkhat thinkhat tein kan dir lai caah kan thinlung cun kan rum ko ti khi hei sawhter duhmi ka lawhter. Cuti locun a sifak komi nih miphun le ram caah ( သစ္စာ ngei lomi) zumhtlak le fel tein a dir fawn tung lomi nih kan i nuam ko tiah an langhtermi lawmhnak hi zeibantuk ah dah an i lawmhnak te hi a si hnga ti hi ruah awk in a um ngai cang. Sifah chinchap ah zeihmanh tuak loin a nuam thothomi chungkhar pakhat menmen bantuk khi maw a si hnga.\nThantlang khuaah Aung San milem an bunh cang lai ti a si. Thantlang khua cu ka chuahnak khua a si caah hi thil an tuahmi cu ka lung a ka doh ngaingai ve. Cucaah ka hmuhning le ruahning a donghnak ah tahchunnak in pahnih van langhter than ko ning.\nJudus Iscariot nih Jesuh cu a zulh caah hawi mipi nakin a sining a thei deuhtu a si nain a theih lomi pakhat a um. Thlarau mit in Pathian fa a si kha a hmuh kho lo caah Jesuh hi zeizat man dah a si ti a thei lo i ngun tangka pia (30) tein a rawi/zuar diam hi a si.\nRamkhel mit in kan miphun, kan vawlei caah pumpeknak he kan thisen thlet in ram kan khelmi hi kan theih ve ko, miphun kan dawt ve ko nan ti lai nain nan theih lomi pakhat a um ve. Cucu Ramkhel mit (naingaizi miatsih in) kan miphun nih chawva, fimnak le ruahnak, nunthapnak he lungthin dihlak tiang pek in dirhkamhmi kan ram le miphun caah kan khelmi ramkhelnak timi a man (Valua) hi zeizat man dah a si ti nan hngalh lo caah hi Aung San milem le Ks. Ting 300 man in Thanthlang khua muisam a lang patlang in tamh nan timh hi a si i hihi Judas nih Jesuh cu ngun tangka pia 30 in a zuar/rawi bang sipin nih kan miphun le ramkhelnak thlanhripi a man (Value, Dignity) vialte cu Ks. ting 300 men in nan kan zuar/ rawi hi a si ve ko cang.\nSipin cu ramkhel rianah tel loin thianghlim tein sipin rian a tuanmi kan si nan ti nain nan i lakmi rian cu ramkhel rian lakah a murupi nan i lak. Cucu nan ngal lo. Nan hngalh zongah nan pah chih cang.\nThantlang khua mipi leiin a duh lomi an tlawmte tiin nan tuahmi cu hi ramkhel thil hi mithmuh thilri bantuk ah maw kan ruah. Chin miphun hna hi ramkhel mit lei in zeitlukdah khua kan hmuh khawh le hmuh khawh lo hi kan theih tuk cangmi a si ko tung. Ramkhel thil hi mipi nih an hmuh khawh lo hmanh ah hruaitu tal nih cun hmuh khawh ding a si. Cu ramkhel thil cu lenglei in ai dawh ngai te ding pangpar dum le milem pinlei ah a ummi a si. Joshua le Caleb lawng an miphun hna zungzal hmunkhuarnak ding caah ram an khelmi Canaan ram cu hruaitu (12) lakah anmah pahnih lawng nih a thatnak long si loin tei khawhnak ding lam cu an hmuh khawh. Thlarau mit in an zoh caah kan tei hna lai ti an zumh. Mipi cu ramkhel ah hruaitu nakin a mitcawmi an tam deuh caah hibantuk dirhmun ah cun ramkhel leiah a mit a deimi hruaitu nih cun miphun caah lungrual tein kan dirti ko ahcun hi nakin ai dawh deuhmi khua le ram ser dingin kan hmaiah hmun le caan a um ko ti hi hmuh khawh chung ve ding a si. Cutincun kan miphun caah lungkhat thinkhat in umkal ti lawngah cun pei kan sifah zongah kan sifahnak, kan lungretheinak, kan duhnak kan i hrawm hnu lawng ahcun pei thinlung ah kan i nuamhnak cu a tlin hnga cu.\nHlawhhlangnu cu tangka duh ah a sinak vialte kaltak in mipi hmaiah ai zuar. Lenglei dawhnak le nuamhnak men lawng a duhmi nih cun an hmuh tikah an mit a thi. Ai dawh tuk ee an ti i a uarmi cu an tam tuk ve ko. Cubantuk caan khatte hlawhtlinnak le nuamhnak men a duhmi minung cu an um ve caah a sinak ai zuarmi le a fuhtu cu an um taktak ve ko. Cucaah hlawhhlang muidawh nu cu a aurmi le a fuhtu mipi an tampi ko lai. Nain a personnality sinak a man, teihkha (Valua, dignity, credit) vialte tangka in a zuartu nu cu minung kan sinak ah a biapi cemmi kan sicannak kan man le teihkha a zohmi nih cun lenglei dawhnak lawng a zohtu pa he kan cuanhmi le zohmi ai dang. Hi lenglei nuamhnak ahhin maw Thantlang khuanu khuapa hna nih kan sifak nain kan i nuam nan ti duhnak a si hnga. Asiloah nan i tinhmi dah nan nganh cang tinak a si deuh?\nHi thil hi a hramthawk lawng a si rih. Atu hmanh in kan hrampi (foundation) hi a hman ti lo. Kan ramkhel ning hrawh hram kan i thawk cang. Kan ram that lei a panhte tikah cun miphun a value, credit le dignity dirkamh in bia a chim i tangka a hmang kho lomi cu dohtu ah mipi nih ruah an si chin langmang te lai i hibantuk in kan miphun le ram caah a dirmi Hero pawl zong Zero ah kan van chiah chin lengmang te lai. Cu dirhmun kan phak thluahmah te lai dingmi ka cuanh ah kan Chinram caah hnangam in um khawh cu a si hrim ti lo.\nThanthlang khua kan signboard ning cun Chin miphun caah zohchunhthlak in a dir ding kan lo nain kan miphun sinak vialte manfawi tein a zuartu dirhmun ah kan dir ko cang. Kan miphun nih khua thuk deuh in ruah kan hau ko. A ruang cu kan tuhmi thlaici le tuanbia cu kan tuh bangin kan miphun nih kan zuun te ko lai.\nCatialtu: Al Bik Lian Zathang


SAC Ralkal Camp In Senhnih le Senkhat Pa Hriammam He CDM An Tuah - News and Media\nSagaing ramtthen, Kawlin PDF sin ah Inntaw um palik 3 cu hriamnam he CDM an tuah tiah theih a si.\nCu palik 3 cu Inntaw palik an si i Uzi meithal 1, G3 2 , kutcheh bomb 4, 7.62 kuan 1262, 9 mm kuan 181, palik hmanmi thilri cheukhat he PDF sin ah CDM an tuah tiah The 74 Media nih a langhter. Karen ramkulh, Myawaddy peng, Walay hmunhma um.\nRalkal Engineer Battalion Sah – Ah- Yah 904 in Corporal (Run)Win Niang le Lance Corporal (Runno) Pyo Cho( ပြုံးချို) hna 2 cu MA 1 meithal zuun 2, kuan bawm 5, kuan 100 leng, kutcheh bomb 4 he KNDO security Battalion sin CDM an tuah tiah KIC ah an langhter. Kan nih cu mipi he lawng kan i bawm lai, Cun SAC ralkap cu mipi he i bawm in kan doh lai, a si khawhnak in kan doh lai, ka thinlung chung ah cun a hlan pi im khan mipi he i fonh ka duh cang ko ” Corporal (Run) Win Niang nih a chim.\nRunno (Lance Corporal) Pyo Cho zong nih ” hmai ah kal in kan tuah ding rian cu SAC ralkap doh ding hi a si. Hi vawlei ah ka nun rih ko a si chung poh cu SAC ralkap hi ka doh lai ” tiah KIC ah a chim. in 3 an thi i, sakhan chung ummi ralkap le palik tam ngai hliamhma an pu tiah theih a si. Crd – TCP


October 30 Kawlram Dollar Thlen – Chin 7 News\nNihin October 30 Kawlram Dollar thlen a kai than. Nizan ah USD1 ah Kyat 1568 lawng sinain nihin October 30 ah cun USD 1 ah Kyat 1575 a phan. Nihin zing suimilam 11:00 tiangah 7day nih an phuan ningah cun US $ 1 ah Kawlram phaisa Ks. 1575 a si a ti.\nA tanglei bantuk inn Bank nih an cawknak le zuarnak rate pawl an si. Nihin US dollar 1 ah Kyat 1575 a si. Hihi Bank nih an cawknak rate a si i an zuarnak ah cun US dollar 1 ah kyats 1581 a si ve.\nCun Euro thlen tu cu Euro 1 ah kyat 1755 in Bank nih an cawk i an zuar lei ah Euro 1 ah Kyat 1795 a si. Singapore Dollar thlen tu cu Singapore Dollar 1 ah kyat 1135 a si. Tuluk Yuan tu hi Yuan 1 ah Kyat 223 a si ve.\nThai phaisa Baht 1 ah Kyat in 47 a si. Malaysia Ringgit 1 ah Kyat 380 a si. Nihin Kawlram suiman tu cu khohsui kiap khat ah Ks.1036500 a si. NIzan nak in a kai deuh ti khawh si.\nHi vial hi nihin US, Singapore, Thai , Malay le Euro thlen theih khawhmi a si. Dollar thlen hi a tum lei panh dawh si ti lo. A kai lei panh dawh in a um. Khua lei ummi caah a poi ngai, thilman biatak in a kai an ti.


Pu Chan Hre ṭih ruangah a zam mi kan si, Kan khua ah kan tlung ngam ti lo – Pu Cin Thawng – Onlinenungak\nPu Chan Hre ṭih ruangah a zam mi kan si, Kan khua ah kan tlung ngam ti lo – Pu Cin Thawng\nChin ramkulh, Thantlang peng, Surngen khuabawi le a mi ruaih mipawl i vuakvelh tongtu Pu Cin Thawng nih Khuabawi Pu Chan Hre cu ralhraang lungput nei a si ruangah kan khua ah kan tlung tthan ngam tilo tiah a chim.\nVuakvelh nak ruang i Siizung a phanmi Pu Cin Thawng nih “khawruat mumal nei lomi, mithah zong a poisa lo pawl zu a danghhna i a duhduh in rian a fial khawh hna. Curuang ah Pu Chan Hre hi kan ṭih tuk. Kan khua Surngen ah kan kir ngam ti lo” tiah a chim i “ralhrang ṭih i i “dawrnak kan kawl hi a si ralzam kan si” tiah a ti.\nHi buainak kong hi Chin cozah sinah report tuah a si cang i “Cozah lei i hmalak ning ding cuan in kan um” tiah Pu Cin Thawng nih a chim. Pu Chan Hre le a ruaih mihna misual 13 Cozah lei in Surngen khua mi hrang i bawmhnak an pek mi eihmuar nak kongah khuachung upa Pu Lian Mang, Pu Van Peng le Pu Cin Thawng tel in chungkhar 11 le khuabawi karlak ah i hmuh thiamlo nak lianpi a chuak .\n10 August, zaan nazi 11 hrawng ah khuabawi pa Pu Chan Hre i a ruaih mihna minung 13 hna cu thing fung he lungtum he an cawlcang. Surngen khuabawi Pu Chan Hre nih Misual pawl a ruaih mihna i tuk velhnak ruangah Pu Lian Mang cu a a pum fak tukin a tthih caahHakha Siizung ah operation an tuah.\nPu Van Peng zong a thisen tam tuk a chuah bu ah an vuak chih an chuih an lamh i a hnar ruh pahnih tiang an khiahpiak caah Hakha Siizung ah an kalpi ve. Pu Cin Thawng zong an vuaknak a fahtuk caah Hmawngtlang Siizung a phan.\nAn buainak pawl cu Khuabawi ṭih ruangah le Khua minchiat phan ah chimrel loin an um i, tu ahcun an celh veti lo i media sin ah an chimfian. Misual minung 13 hna cu Thantlang palik nih an tleih cang hna nan khuabawi pa Pu Chan Hre cu tleih a si rih lo. Curuang ah khuachung minung 11 nih Khuabawi pa` thilsual tuah mi vialte le khuabawi a sinak phuah dingin Chinram cozah sin ah ca an kuat .


Pu NTK le Salai LTT Vote pek cu Meilah le Meifar Pek hna In Khah Lairam cu Khang Cang Ko ne ti he aa lo! – Lai Lungrawn Post\nPower le laar( min tthatnak hmuh)a duh tuk mi nih nawl ngeihnak an ngeih sual ahcun ttih a nung kho tuk. Mah Ruang ah POWER a duh tuk mi NTK le Laar( minthan) a duh tuk mi LTT kan vote hna i hruaitu ding ah kan thim hna ahcun meilah le meifar pek hna in khah duah cang ko ti he ai lo ka tinak a si. A ruang tampi chim le langhter hau ah ka ruat lo. N. Korea an mi lal pa a nun zoh in a fiang ngai ngai ko. A inn pa a si mi S. Korea le Japan te pawl an thim a domh in an i domh. Vawlei pi zong nih thin domh tein an zoh ve.\nVawlei pi ral( World War II) 6 August 1945 ah Japan nih faktuk in thih loh le sunghzatlaknak a rak ton hnu in, zeitik hmanhah ral dohnak lei he a pehtlai in( neuclear weapons le a dang dang hna zong)kan tuah lai lo tiah biakamnak an ngei beh. Nihinni tiang te hi American Ralkap nih ramri an hngah piak peng ko hna( an mah tein ralkap thazaang an tthawn ter ti lo). Asinain a tu hrawng cu baitak ngai in raltuknak hriamnam le ralkap thazang kan tthawn ter a hau tiah a au pi mi an karh ngai. A tu lio an hruaitu Abe Shinzo zong nih ngeih le tuah ah a ttha ko tiah a hna a tla ve. Asinain ram mi tam deuh nih an duh lo peng caah rian hma tu cu an awt kho ngai ngai rih lo.\nHriamnam kan tthawn ter than a hau ko tiah a cawlcang ngai mi Sato Shiro le bang nih cun thlang Korea mi lal pa cu, a thluak a tlamtling lo mi( စိတ္တဇ) namte put ter he ai lo a ti phah. Chak Korea le Japan cu hngakchia dehcawh bang in a tuah hna. Tor ungmang in a khuang a cumh hnawh hna i lau lengmang le ther lengmang in a tuah tawn hna. A cung i ka langh ter mi kan candidates 2 hna he khin ka lawh ter ngai hna. Pakhat power a duh bak mi le a dang pakhat ve bak le laar( mintthatnak hmuh) a duh bak ve mi.\nKa lung hrinh mi hna, NTK power a duh le duh lo cu a tu Lai Party nan ti tawn mi CNLD an diar hmun zoh ah hmuh khawh ngai in ka ruah. CNF/A a rak um lio a tuanbia tthing zong in tampi theih khawh a si. An mah(CNLD)nih cun hrinhfiahnak an tuah ko nain kha kha cu si dawh in ka zum lo. Behind The Curtain ah zei thil dik a um ko ti cu ruahdamh khawh a si. LTT mino te a si rih nain cawlcanghnak tampi a ngei kho. A tthat zong kan i tthat pi ngai ngai. A mah kumkhua zat a si mi Laimi mino chung zong in siseh, bochan mi upa pawl hna chung zong in si hna seh a tuah zat a tuah kho mi le a tuah mi zong an um rih lo tiah ka ruah. Asinain nihin a baichim a holh rel le a um tu zoh tik ah dawtnak le zawnruahnak tak tak in a rak tuah mi a si rua lo ti hi lunghrinh lo awk a ttha lo.\nAn mah 2 theng te char in kan vun ttial tik ah nangmah tah zeidah na si ve tiah nan ka ruah khawh men. Keimah cu zeihmanh ka si lo. Zeihmanh ka si lo ruang zong ah ka kong zeihmanh ceih awk le chim awk a um ve lo. Kan Lai mi chung ah a laar bak ve ve mi an si caah an kong a ceih le a chim tu zong kan tam khunnak a si. Mah le ruahning, hmuhning kha zalong tein chim a ngah ve ko caah zalong ngai in ka vun chim phot ve ko. Ka chim cia mi bia tu ahcun ka diar ngam bak ve ko.\nTheihternak; Keimah hmuhning le ruahning a si caah ka palh kho. Na hmuh ve ning tu zalong tein na rak chim khawh ve. Holh ttha lo hman tu cu a sikhawh chung in rak i sum ve te. Credit: Roland Thang


Puaisa Khua Lian Kam inn ah a um rihmi pakhat: Phaisa cawi a karh he ting 120 a phan cang, i thim awk ka ngei lo | Salai Lungthli Tum\nPuaisa Khua Lian Kam inn ah a um rihmi pakhat: Phaisa cawi a karh he ting 120 a phan cang, i thim awk ka ngei lo\nPosted on May 3, 2017 by Salai Lungthli Tum in CAPAR // 0 Comments\nLai mino a hlengtu puaisa Khua Lian Kam he kan i chawn i ka halmi aka let khawh ti lo hnu ah a phone a thah, ka call than len nain amah nih a tlaih ngam ti lo i a sin a ummi pakhat nih a rak tlaih.\nMinute 1:11:00 zawn ah khan zoh khawh a si lai\nA min langhter a duh lo, a khua zong langhter a duh lo, a mui zong a langhter ngam lo, sau nawn live in bia kan i ruah, Khua Lian Kam sin ah a um rih ko nain a sining tam nawn a chim.\nTing 80 ka pek, hihi midang phaisa cawi in ka pekmi a si, atu ah cun ting 120 tiang a phan cang, ka pekmi ting 80 ning tein ka khirh hmanh sehlaw leiba he kai ciah cang caah i thim awk ngei loin voi 2 tiang Japan ah ka ratnak hi a si tiah live biaruahnak ah cun aka chimh.\nAnih hi November thla ah a ratpimi 15 lak ah ai tel vemi pakhat a si, visit visa a si caah refugee sawk loin a kir ve, Rangon ah work visa in nan ra than lai a ti hna, nain visa a phak taktak tik ah work visa a si ti lo, visit visa a si.\nHi bia ka ruahmi pa nih cun Khua Lian Kam hi a mawhchiat tuk lo, kanmah zong kan palh ve ko a ti. Voi 2 tiang a hlen ve cang nain a dirhkamh pah rih, midang he ai lo deuh lo. A dirhkamhnak a ruang hi Vomkua khuami a si ve caah a si tiah theihhngalh pakhat nih a ka ti(Vomkua khuami a si ve taktak maw timi ka thei lo).\nAtu hlen a tongmi tampi lak ah cheukhat cu lei, inn le ngeihchiah chawva tam lak te zuar in ting 80 a pemi an si hna. Cheukhat cu mi phaisa an cawi, a karh he a si tik ah lungkuai in an um hna tiah ka theih.\nMay 1 ah a phan tharmi pawl hi cu a hlen hna timi an thei tuk rih lo, keimah phaisa in a kalmi ka naupa/cousin (Biak Za Hup) zong ai tel ve. Ka naupa nih cun ‘phan ding a si lem lo, refugee kan sawk ko lai ee’ a ti.Amah caah Khua Kam Lian a pa Pu Tial Bik phone ka chawnh ah cun ‘work visa in a kal lai, rian a tuan colh lai’ a rak ka timi a si.\nNovember thla ah minung 15 a ratpi hna, visit visa a si caah 11 an kir i 4 hi refugee an sawk. April ah phu khat a ratpi rih hna, Kawlpa Mg Nanda( Facebook live in a zai lenmi pa) pawng ah a chiah tak hna, inn man pek awk ngei lo le ei awk cawknak ngeih loin an um hnu ah atu ting 10 cio an hal than i a pe duh rih hna lo. An visa cu thlakhat ca asi caah a dih cang, work visa sawk caan a um ti lo, refugee an sawk dih(riantuan a ngah lo).\nAtu May 1 ah a rak luhpimi hna cu visit visa in a si rih hoi caah work visa ah ka thlen lai a timi hi a si kho lomi a si, aruang cu November le April ah a rami a thlen piak khawhmi an um rih lo.\nHi ruang ah keimah ka naupa cu a phak le cangka in work visa thlen ding i ruahchan ti loin refugee sawk colh a timh venak hi a si. May 1 ah a phanmi pawl hi cu amah sin a um ter hna caah harnak an tong hraw rih lo.


478. KA LUNG A TLING TE LAI ~ Chin Mission Church\n478. KA LUNG A TLING TE LAI\n1. Lei pumsa um ka thlarau, zeica’h lungtlin ni um lo? Zeica’h dah na khin hram lengmang? Zeicah dah na lung ka tlin lo.\nCHO: Ka lung a tling te lai, (Ka lung a tling te lai) Ka lung a tling te lai, (Ka lung a tling te lai, Ka lung a tling te lai), Amah bang ka thawhthan tikah, (Amah bang ka thawh`han tikah,) Ka lung a tling te lai, (Ka lung a tling te lai,) Ka lung a tling te lai, (Ka lung a tling te lai, Ka lung a tling te lai,) Amah bang ka thawhthan tikah (Amah bang ka thawh`han tikah).\n2. Lungthin chung um maw ka thlarau, Leicung ruam-kainak ruat in, Zeica’hdah na ka mawhchiat tawn? Zeicah na lung a tlin lo?\n3. Ka lung thumning maw ka thlarau, Vai-lamtah mi ka ruah ah, Lei saduhthah hlawttak in’ Na Lung a tling hnga lo maw?\n4. Khinghram ko rih, Maw ka thlarau, Sual le hruh mawh chiatnak in, Jesuh vailam cu ka cohlan, Cun na lung a tling te lai.


Thailand Nih Ram Ummi Ramdang Mi Cu An Van Chia Ko - channelnews.us\nThailand ram ah a um mi ramdang mi a simi thil a zuar mi paoh paoh cu Thai cozah nih upadi ning in a tthawl dih cang hna lai tiah theih a si. Thai ram ah ramdang mi tampi nih an khuachungah duh tawk in luh i thil a zuar mi hna cu a tthawl dih hna lai.\nThailand ram i Myo a simi hna Bangkok te hna le Changmai ti bantuk i lam pawng i thil a zuar mi ramdang mi an hmuh hna ah cun an ram chungi um nak card an ngeih ko zongah upadi ning in an ti hna cang hna lai .\nLam pawng i thil a zuarmi, cun leeng in thil a zuar mi , changreu a reu mi ,thing thei a zuar mi hna le thil puan ttuk tak a zuarmi vial te nih i ral rin ngaingai a hau. Hi ti an khamnak a ruang pakhat ah aa tel ve mi cu an ram chungah minung zuar zong a tam tuk ca zongah hin a si tiah theih a si.\nRelated Topics:Myanmar news, world news\nA upa thihnak Kum 10 a rauh hnu ah a voikhat nak a thlaan a va zoh kho mi tarpa te


Trump nih Veto ka hmang lai a ti hnu bak in, a chim ning bantuk in a tuah tak tak hoi cang\nAttorney Bill Barr, Attorney General in Trump nih aphuah mi caah cun mualpho cik cek ding si cang. Trump nih riang sunglawi tuk mi a tuan ter i,\nmah bantuk in Vote hlennak a um ti fiangtein Intelligence Committee nih Trump sin ah an chim ko bu in AG Barr nih zeihman thil dik lo a um lo tiah a chim kha\nPresident Trump le Attorney General Bill Barr karlak ah i thei thiam lonak fakpi a chuak. Mah bantuk in zarkhat hrawng boruak an ngeih hnuah Trump le Attorney General Bill Barr cu White House ah meeting an tuah\nMah meeting an tuah hnuah President Trump nih Bill Barr cu ariang in ngawlter a si lai tiah a chim. Mah a chim hnuah Bill Barr cu a thangthat ngai kha. (Trump nih Bill Barr a thangthat mi hi mi tampi nih mak an ti i, Trump lungput cu an uar ngai)\nZahan zan ah AG Bill Barr cu a rian in a din cang. President Trump cu Christmas hmang ding in Mar-a-Lago lei ah Air force One in a kal. Mah lio ah Voters Fraud kong dothlatnak tuah ding kongah Special Councel kong a chim.\nPresident Trump hi a tim mi cu a tuah hlan lo poah cu heh tiah a doh peng mi minung a si, Defense Bill zong voihthum tiang veto ka hmang lai tiah a chim hnuah zahan bak in Veto a hmang ko kha. Mah kongah liberal pawl nih Trump a sungh,\na chim ning tein Veto cu a hmang ngam lo tiah heh tiah nihsawh buin an tial kha. Natein Defense Bill ah veto ahmang cang caah liberal Media pawl an lau cik cek cang ko. A chim mi hi tuah lo in a um bal lo an ti mi President bak a si.\nNikhat Ni/Monday ah Attorney General Bill Barr nih voter Fraud kongah dothlatnak/special Councel tuah a herh lo tiah a chim cang kha. Natein President Trump nih, kum 2020 election ah mah bantuk in vote hlennak a um ti ka hmuh hnuah,\nSpecial Counsel tuah a her lo tiah an ti mi cu ka cohlan lo, mah hi US history lakah hlennka ngan bik a si lai. Thil sining cu kan zoh lai cu tiin a tial. Source-Theepochtimes\nBe the first to comment on "Trump nih Veto ka hmang lai a ti hnu bak in, a chim ning bantuk in a tuah tak tak hoi cang"


MIPHUN PARTY NAN TI AHCUN HAKHA AH ZUNG NAN CHIAH DING ASI – The Chinlung Post\n2015 i thimnak lio ah khan cun kawlram pumpi a tleng lai ti ruahchan nak he NLD cu tha pek cio dih a si ho poah nih tha kan pek hna ban tuk in teinak cu nan hmuh taktak ve . 2008 phunghram pi cu remh cu an timh ve len ko nain remh khawh silo ti cu a fiang cang ko. 2015 thimnak lio ah facebook in mah le party pawl cu tanh cio dih cu si i cu lio i Chin party hi phunthum in nan rak dir.\nMah le nan party teinak hmuh ding ah mah le party cu tanh in post cio dih cu a rak si kei zong nih NLD hi he tiah ka rak post ve ko. Nanmah zong nih nan mah party cu na rak post len ve ko hna kan zoh hna ah ka lungthli in kan mah Chin mi party an si ko tiin soinak le nihsawh nak kan ngeih hna lo. Ka lungthli in kan Chin party an tanh ve mi cu ka ti i ka lawm ngai tutan 2020 thimnak cu a nai chin ve lenmang bang tuk in mah le party uar mi cio cu post cio si ko.\nA cheu kan u nau cu NLD party nan tanh i Chin party nan sawimi hi kan hmuh hna ah ka kuaruah har ngai hi pa hi Chin mi tal si nga maw timi hi ruah ngai in na um cang . Na miphun party cu na duh lo hmanh ah na soi ding cu a si lo na soi duh hmanh na lungtli ah i chia ko . Na duh lo nak le na uar lonak umcun chim ko hna khakha kei cu ka timh mi cu a si.\nCu ve bang in Chin party nan ti ahcun nan party bahu hi kawi ka a um ka thei lo . Chin party nan ti a si ahcun Chin party bahu cu Chin State Capital a si mi Hakha ah zung cu nan chiah i nan thut um ding a si ka ti . A tu ka theihnak ahcun Yangon a um rua ka ti. Mah vial si rih seh. Cattialtu Thawng Thawng


Mindat lei an thil tuah mi uar um tuk caah Hakha, Thantlang le falam an mualpho bak cang – Thechinlungnews\nMindat lei an thil tuah mi uar um tuk caah Hakha, Thantlang le falam an mualpho bak cang\nMah hi mi tampi nih social media ah an tial cang caah tial a phu ngai mi a si caah ka vun tial mi a si. Kan thei cia bantuk in Min Aung hlaing le a uico pawl, misual, Mipi kilven tu caah rian a tuan mi nih mipi kilven lo in mipi tu hna kha heh tiah an tha thluamah hna. Chinmi tampi an thi ve cang i, tampi an tlaih cang hna, Mah bantuk thil a si caah Mindat mino nih an celh ti lo caah an duh lo buin thil tuah a her cang caah SAC ralhrang hna cu ceilak in an thuat ve cang hna i, ralkap lei minung 15 an thah khawh hna.\nMah lawng si lo in ralhrang motor 3 zong ceilak in an khanh rih. Mah kongah mi tampi, a hlei in ramdang ah um mi nih an hmuh ning an vun langter cang, Mah lawng si loin, Laitlang ah um mi zong nih an hmuh ning le an lungput an vun langter bak ve cang.\nMidang nih, ” Kan mah Hakha, Thangtlang lei tu hi kan ram chieah deuh tu Khakah ah cun Sandah an iah ngam ti lo. Mindat lei nih an kan tei tuk, “tiin an tial. Midang nih “Kan chin chung ah cun paraltha kan nin bochan bak hna, Pathian nih umpi zungzal ko hna seh. Kan nih Hakha, Falam le Thantlang lei tu hi a ral chia mi kan tam deu ko ruah,” tiin an chim\nMi tampi nih “paraltha caan a si, kaa longlong chim caan a si ti lo”, tiin Mindat mino pawl an thil tuah ning an uar ning an chim i. Midang nih, an chim than mi cu “Mindat lei cu an dai ti lai lo Chin mi chung hrim in Mindat le Matu kanpalet cu mihuaisen paraltha hna lennak ram a si” tiin an chim\nA dang nih, Hi bantuk pawl hi 5star pek phu an si” tiin Mindat mino an uar ning an langter. Midang nih, ” Mindat mino hna hi kan mah le ti khawh ning cio in kan unau Mindat hna zuan hnawh ding ready cia kan hau ko lai hih” tiin an chim Midang nih “Thlanglei Laimi ko hi an ngamh deuh rua” tiin an tial. Mi tampi nih Hakha, Thantlang le Falam lei hna hi Minda lei mino nak in an ralchia deuh tiah an hmuh hna.\nNan hmuh ning comment ah vun tial ve, Mah hi a hman mi a si tiah na hmuh ve maw.\nBe the first to comment on "Mindat lei an thil tuah mi uar um tuk caah Hakha, Thantlang le falam an mualpho bak cang"


Laimi Khrihfa Aa Timi Nih Eihmuarnak (Corruption) Hi Doh Aherh – Chin World News Evening\nAugust 23, 2019 Salai Van Chin News\nLaimi Khrihfa Nih Hlepruknak (Corruption) Doh Aherh: Kawlram (Myanmar) hi Asia ram ah hlepruk a tam bikmi panga (Asia’s five most corrupt countries) lakah aa tel ve. Atulio ah Chin State hi Kawlram chungah hlepruknak (corruption) a tam biknak asi, tiah an chim.\nLaimi eighty percent (80%) nak tam Khrihfa asimi miphun: camping le crusade in siseh, biakinn pumhnak in siseh, zei dangdang lei zongin siseh, Pathian thawngttha bia a thei (or) a ngai taktakmi miphun kan si ko ttung. Khuaruahhar asimi cu zeiruang ahdah mah tluk in, Khrifa ram asimi Lairam ah hlepruknak (corruption) a tam tuk kun hnga?\nHlepruknak (corruption) hi, minung pumpaak nunnak siseh, chungkhar siseh, ram siseh, rawh-ralnak a chuahpi tu asi. Mah hi Khrifa pawl hmanh nih kan doh lo ahcun zuumlotu chinchin nihcun Lairam ahcun an kan doh piak lai lo. Cucaah, Laimi Khrifa zuumtu hna nih: hlepruknak/eihmurnak (corruption) hi kan doh awk hrimhrim a herh. Cucu rammi sinak ttuanvo (national duty) pakhat zong asi. Credit: Salai Van D Ceu\nA TANG HI A SAU NGAI NAIN DUH SAH TEIN REL VE HRIM: ZIKNAWH EIHMUARNAK KHOR CHUNGIN KAN CHUAK KHO LAI MAW? U Thein Sein cozah a hun kai thawk in kan Kawlram cu dothlennak lamthluan cungah kar a hlang cuahmah. Ramlak patlung kheuh bang khin ramleng company pawl zong Kawlram chungah hmunhman an khuar uahmah ve. Sihmanhsehlaw, ziknawh eihmuarnak nunphung tu cu amah ningkel in aa phozar rih ko. Kan Kawlram dothlennak le òhanchonak dawntu a simi hi ziknawh eihmuarnak nunphung hi atulio kan ram caah òihnung ral lianpi pakhat a si.\nCozah Thar A Kai Hnu Ziknawh Eihmuarnak Sining: Kum 2013 thawkka hrawnghrang Kawlram thanhca tampi nih“ Ziknawh Eihmuarnak” kong cu hloptlo ngaiin an òial cio hna. Kum 2011 April in 2012 December thla tiangah ziknawh eihmuarnak he pehtlai in cozah rianòuantu milu 10000 nak tam cu phung ningin a zi an zut hna. Kawlram Ngunkhuai zung in minung 16 zong rian phuah an tong. Pehtlaihnak zung lei bawi ngan pipi zong eihmuarnak he pehtlai in tazacuai an i huah hna. Cu lawng cu si rih hlah, Biaknak lei minister U San Sinh zong eihmuarnak ruangah kum 13 thongthlak dingin dantat a si. A cunglei bantukin U Thein Sein cozah nih ziknawh eihmuarnak kong ah fianghlang ngaiin òuanhma a lakmi hi uanthlar awktlak taktak cu a si.\nSihmanhsehlaw, atulio kan Kawlram ah a cang uahmahmi ziknawh eihmuarnak pawl he zohchih ahcun òhimfa ngawte lawng a si rih tiah mi tampi an hmuh. Khatlei khel in hun zoh ahcun, ziknawh eihmuarnak kongah dantat a tong bikmi hi cozah zung lei bawizik nakin cozah rian niam tlai pawl an tam deuh caah mipi di a riam kho lo. Germany ram ah a ummi Transparency International (TI) nih kum 2014 lioah vawlei cung ram 178 ah ziknawh eihmuarnak he pehtlai in kherhhlainak a tuah i mark a pek hna. Kan Kawlram cu mark 21 a hmu i eihmuarnak a tlawm bik number 156 nak ah a um. Zimbabwe, Burundi, Haiti, Iraq, Somalia le North Korea tibantuk pawl hi a tanglei ah an i thlai ve.\nZiknawh eihmuarnak a tlawm bik ram ah Denmark hi pakhatnak a si i mark 92 a hmu. Amah changtu ah New Zealand, Finland, Sweden, Norway, Singapore le Canada tibantuk pawl nih an zulh ve. Cu an cazin ningin zoh tikah Asia ram chungah Singapore hi ziknawh eihmuarnak a tlawm bik ram a si i, kan Kawlram hi Asia ah ziknawh eihmuarnak a tam bik bualcotu a si. Kum 2012 lioah TI òhiamòhaim nih hi bantuk hin kherhhlainak a rak tuah bal i cu lioah cun Kawlram nih mark 15 a rak hmuh i a tanglei bik panganak a si. Atu mark 21 a hmuh hi kum 10 chungah a voi khatnak bik a si.\nLakphakti Man Nunphung: Ziknawh eihmuarnak hi a luancia caan saupi ah khan kan Kawlram ah hram a rak sih cangmi a si i, atu ah cun nunphung bantuk ah aa chuah cang. Upadi he a kalhmi thil tuahsual tikah cozah rianòuantu he hawikomh theihthiamnak le phaisa chehnak in phungbuar sualnak cu chimphoihpiak a si tawn. Ziknawh phaisa ti cu a min auh a nuamh lo tuk caah lakphakti man tiah dingdawt tein min pek a si. Ramleng ah kum 20 rian a òuan cangmi kawlpa pakhat nih, “eihmuarnak cu nunphung bantuk ah a tla can hlanlio piin aa rak sem i atu ah cun a hram a fek cang, aho zong nih an ngol hlei lo cu ta,”ti ah lung faak ngai khin a chim.\nChawkhawl lei thiamsang Dr. Aung Htun Thet nih, “Eihmuarnak hi kan thi chungah cun um seh law, cu thi cu dawpchuah khawh a si; asinain, atu cu kan cikor (Gene) chungah a lut cang, thlen awk a òha ti lo cun, cozah i a phungphai (policy) zong hi cirik an ei dih cang. Cucaah, a zei ti lei hmanh in remh khawh a si ti lo,” tiah ruah ciammam buin a chim ve. Angaite ti ahcun, ziknawh eihmuarnak hi cozah zung lawngah si loin mi sawhsawh karlak zongah a ummi a si ko. Sihmanhsehlaw, cozah zung pawl ah hin a tam khun ko tiah chim awktlak in a um. Fimcawnnak singinn le sianghleirun thawk in uknak le biaceihnak zung tiang, mipi caah zumh an hruai ti lo.\nSifah ruangah maw?: Ziknawh eihmuarnak hi rampi i chawkhawl rian òumchuknak ruangah le rammi pumpak hmuhmi phaisa a niam ruangah a si tiah mi tampi nih an ruah.“Dinfelnak kawl awkah pawkhim hmasa a herh,” timi phungthluk hi bantukin a ruatmi pawl nih an i kenmi tleihtleng cu a si. Kan si a fah ruangah a si bik ko tiah mifimthiam tampi zong nih an pom ve. Asinain, sifah ruangah timi cu lungdi a riam kho deuh lo, hun kherhhlai deuh a hau. Ziknawh eihmuarnak hi vawlei cung ram kip ah hma le rung bantukin a um cio ko, a tlawmtam lawng an i dang hna.\nChawkhawl rian leiah ram òhawngòha a simi American hmah hi mark 74 a hmu i pa 17 nak ah a um. Bia ngai chim ahcun, eihmuarnak hi ram sifak cu chim lo ram rum pipi hmanh nih an hrial khawh lomi a si. Cun, sifah ruangah le rum ruangah ti zongin tahòhimh awk a òha thlu lo. Singapore, Australia, Switzerland, New Zealand tehna hi an rammi pumpak hmuhmi (Per Capita Income) a tam bik an si nain an phaisa hmuhmi he cuaichunh ahcun ziknawh eihmuarnak a tam lehlam. Cun, Uzbekistan le Turkmenistan tehna hi an rammi pumpak hmuhmi leiah cun a tam leikap an si ve nain ziknawh eihmuarnak a zualhmat biknak ram an si fawn. Cucaah, ram sifahnak le rammi pumpak hmuhmi tlawmtamnak tehna hi ziknawh eihmuarnak i a hrampi cu si thlu dawh a si lo.\nNawlngeihnak (Power) ruangah maw?: “Nawlngeihnak ruangah a si ko. Tahchunhnak ah, cozah rianòuantu pakhatkhat nih rak kan eihmuar seh law, aho sinah dah kan report hnga. Cunglei bawi sinah maw? Cunglei bawi zong cu ziknawh eihmuar rumro an bawh ve hen cu zeihmanh chimceih ngam a si lo,”tiah parliament sihnipa pakhat nih a hmuhning a langhter. Thiamsang tampi zong nih cucu an dirpi ve. Cu bantuk cu “nawlngeihnak kha ningcang loin hman a si,” tiah Dr. Aung Htun Thet nih zapi hmai biachimhnak ah a rak ti.\nZiknawh eihmuarnak a dohmi pawl nih, “Ziknawh e ihmuarnak hi cozah zung rianttuantu a fa bik in alu bik tiang nih an tuahmi a si,” tiah an hmuh. A zeidang cu um ko rih seh, ziknawh eihmuarnak hlathlaitu ah chiahmi cozah rianòuan cheukhat lila hmanh nih an tlaihmi hna sinin ziknawh sa an ei. Hi bantuk thil sining nih cozah zung rianòuantu le mipi karlak ah lunghrinnak le zumh lonak a chuahpi. Parliament sih ni U Than Maung (Sittwe) nih,“Kum 2011-2012 i ziknawh eihmuarnak kongah cun a zizutnak an tuah.\nSihmanhsehlaw, a luancia kum vialte chung kongah zeitel an tuah lomi cu lung di a riam kho lo tuk. Kan ram i a tungtlang vialte cu a luancia kum 20 chungah cun pei hrawhbauh a si dih ko cu. American nih chawkhawlnak leiah a kan phihkham ruangah ee, cu ee kha ee, tiah an au cuahmah lioah Kawlram in billionaire mirum pawl an chuak. Kan ram a rak òhat deuh lio hman ah millionaire mirum an chuak lo. A zei leikap paohpoah in kan ram a rawh lio celngel i billionaire mirum hna hun chuah hi cu kan ram hi a zei dek a zawt ruangah si loin a zei zong vialte a zawt ruangtuah a si,” tiah cozah zung bawi pawl le crony pawl hun zeau pah in a chim.\nSiorawl: Kan Kawlram nunphung lakah a dawh ngaimi pakhat cu sayate upatnak laksawng pek hi a si. Thiamsang pakhat nih hitihin a ti: “Sayate upatnak laksawng pek timi cu kan nunphung pakhat a si ve caah siangngakchia nih cacawn caan a dih i laksawng pek tehna khi cu a phung a si ko tiah ka ruah. Sayate zong nih laksawng petu le pe kho lotu karlak ah thleidannak zong ngeih awk a si lo. Cun, siangngakchia zong nih laksawng an pek ningdan hi ziknawh phun phai a si awk a si lo,” tiah khurkhua ruat bu tein a chim.\nKawlram lawngah si loin Asia ram tampi ah sayate upatpeknak laksawng timi hi an hman zungzalmi a si i Nitlak ram hna he nunphung leiah kan i dannak pakhat zong a si fawn. Upatnak laksawng can ah kan pekmi hi thong hra thong khul tiang hna a si ahcun kan nunphung hoih tein kan tuah tiah hmuh khawh a si. Asinain, a ting tiangtiang hna a phak cang ah hin cun mi lung a thiang ti lo. Cu tikah, duh a nungmi kan nunphung cu nga tlaihnak caah hmanmi siorawl bantukin hman a fawite. Cucu nunphung min cherhchan in ziknawhn eihmuarnak tuah a si tiah kan ti khawh.\nZiknawh eihmuarnak hnuzul: Ziknawh eihmuarnak nih ram pakhat i cozah rianttuannak a fumter lawng si loin mipi caah duhning in rianhma a kalter kho lo. Cozah zung lei rianòuannak a fum ruangah mipi lungtlin lonak authawng a thang lengmang. “Cabuai khat ah òhut òi lo ahcun zerh khat hrawng a rau,” tiah cozah rianttuan ningdan he pehpar in Dr. Aung Htun Thet nih capo biatak in a chim. Cozah thar a kai hnu in mawtaw license sawk tibantuk pawl cu hlanlio nakin a ning deuh ngaingai nain chambaunak cu a um tthiamtthaim ko. Cucu ziknawh eihmuarnak nunphung i a hnuzul a si i, cozah zung lei an rianòuan ningdan hi remh tthan a hau,” tiah Dr. Aung Htun Thet nih a pehchap.\nA ngaite ti ahcun, ziknawh eihmuarnak hnuzul hi mirum nakin misifak nih an tuartem deuh. Ziknawh lawnglawng ah hmuh khawhmi thil cu mirum nih awlzang tein an co khawh nain misifak caah cun a fawi tawn lo. Sifah zongah ziknawh a hau, ziknawh tikah rian a fum. Rian a fum tikah òhanchonak a dawn. Cucaah, ram pakhat òhanchonak kan timi hi ziknawh eihmuarnak cung zongah a hnget ve. Òihnung ngaingai a simi a hnuzul pakhat cu rampi muisam a chiatchuatermi hi a si.\nKan Kawlram hi caan saupi chung ziknawh eihmuarnak leiah a zualhma cazin ah a tel zungzal caah ramdangmi nih a kan zumh thlu kho lo. Cu tikah cun, ramdang company pipi zong nih Kawlram chung rianòuan hi a zenh. Zeicatiah, an phaisa kha mibu pakhat kut cungah a pong dih lai, ti an phang. Cu lawng si loin, vawlei cung sifak ram 50 bawmhnak an pekmi lakah Kawlram bawmhnak an pekmi hi a tlawm bik a si fawn. Ziknawh eihmuarnak leiah kan san tuk caah bawmhnak zong tampi in a kan pe ngam lo.\nKan cozah karhlan: Kawlram tuanbia ah 1988 le 2010 karlak hi ziknawh eihmuarnak a zualhmat bik caan a si. Uknak lei in siseh, ziknawh eihmuarnak lei in siseh, hi lio caan hi cu kan rampi khuaci a mui ko. Mui lakah kum 20 chung kan rak um lioah kan innpa ram pawl cu van an tawng cang. Ti a kai lio caan ah kannih kan rak taanmi hi lungfak tuk a si ee,”tiah lungsi lo ngai khin U Than Maung (Sittwe) nih a chim. Cozah thar a hun kai thawk in ziknawh eihmuarnak kongah dothlennak tete a tuah bantukin thawngzamh cahmai cung zongah zal ong tein phozarnak nawl a pek hna.\nPresident Thein Sein nih, “cozah rianttuantu pawl dingfel tein rian ttuan u,”tiah a biachimnak kip ah a telh. Cozah thar i a tlaihtleng a simi, A tthami uknak, a thianghlimmi cozah,” timi cu mipi hmurka ah a lar ngaingai. Ziknawh eihmuarnak kongah dantatnak phungphai zong kum 2013 February thla ah Ramkulh Komh Parliament nih a fehter. Sihmanhsehlaw, cozah zungtthu bawi pawl i an ngeihmi chawva zapi sinah fianghlang tein an langhter khawh lo caah soiselnak le lunghrinnak cu a um òhiamòhaim ko. Kum 2016 tu ah cun Fianghlang Cozah Hawikomhnak (Open Government Partnership) ah Kawlram zong chungtel si dingin luh a tim ve.\nHi hawikomhnak bu hi kum 2011 September 20 ah American le a dang ram sarih telh in rak dirhmi a si i atu ah cun ram 60 hrawng an i tel cang. Hi bu ah kan Kawlram chungtel a si ve ahcun cozah nih a hman dingmi phaisa cazin le cozah zungòhu bawi pawl i an ngeihmi chawva kha zapi sinah fianghlang tein langhter a hau. Cucaah, hmailei ah cun kan cozah hi thuhnawhmi ngei lo tein a um a herh ve cang lai.\nZeitindah kan remh lai?: Ziknawh eihmuarnak kongah vuanci zung kip nih biatak thlak in òuanhma an lak a herh. Hlanlio ah cun “cozah he òuan òi ahcun rumnak a si” (Business to Government (B2G)) an ti tawn. Hi bantukin ttuan tti ahcun cozah sinah ziknawh phaisa pek a si tawn. Hi kan pek tawnmi ziknawhnak hi kan pek ti lo nakhnga kan rianòuan ningdan hi a fianghlangmi a si a hau. A bik in cozah zung kip nih òuanvo lak a herh,”tiah Dr. Aung Htun Thet nih a ruahnak a langhter. U Than Maung nih hitihin a ti ve “Phungphai hi cu remh a hau lo; minung tu kan i remh a hau.\nCozah zong minung an si ve. Cucaah, a cozah lila zong aa remh a hau. ziknawh eihmuarnak hlathlaitu ah ziknawh eihmuarnak leiah a hrat bikmi minung hna kan chiah hna ahcun kan lo cang. Vuaci siseh, hlathlaitu siseh, hlathlaimi si hna seh, dantattu si hna seh, dingfel tein an um awk a si.\nA cunglei minung pahnih nih an chim ningin cun phungphai hi cu remh a hau ti lo i, a minung tu kan i remh a hau. Cun, ziknawh eihmuarnak leiah òuanvo latu nih dingfel tein rianòuan a hau tinak a si. Hun chapchuah ahcun, cozah zung kip zong nih zapi mithmuh ah zumh a hruaimi an si khawh nakhnga an i zuam a hau ve. Sifah òhumhnak le cozah rianòuantu pawl thlahlawh karhternak tehna hi ziknawh eihmuarnak dohnak caah hriamhrei òha an si tiah thiamsang tam u nih an cohlan. A cheukhat nih cun ziknawh eihmuarnak cu pumpak limhang (dignity) he an pehtlaihter ve zik a kan nawh a si ahcun zawmteih ah ruah dinga si, tiah an ti.\nZung rianòuantu kip nih anmah le limhang an sunsak nakhnga thawngzamh pawl cung zongah a hnget ngaingai. Ziknawh eihmuarnak a tuahtu zung le pumpak cu thawngzamh in fianghlang tein phozar ding a si ko tiah mi tampi nih an dirpi. A biapi bikmi cu minung kan lungput hi a si ko. Nunphung bantukin hrihhram a ngei cangmi hi ziknawh eihmuarnak hi ziknawhmi sin lawngah si loin ziknawhtu sin zong ah a um cang. Phundang in chim ahcun, cozah zung lawngah si loin zapi nunnak ah hram a sih ve cang.\nZapi nih cun ziknawh eihmuarnak um lo ding hi duh bikmi a si ko nain poipang pakhatkhat ton tikah hmun le caan sining nih a rak ngeih tawn ve. A ngaite kan ti ko ahcun, minung kan um chung paohpaoh hi cu ziknawh eihmuarnak hi a lo kho lai lo; asinain, zorter khawh cu a si ve ko. Wonderslist nih a terlangh ningah cun kan Kawlram hi vawlei cung ziknawh eihmuarnak a zualhma bikbik ram 10 chungah pahnganak ah ai tel. Cucaah hi ziknawh eihmuarnak hi kan Kawlrammi zapi nih kan doh awk ral lianpi a si. Kan Chin State te hrimhrim hi cu Khirhfa ram zong a si bantukin ziknawh eihmuarnak kongah hun piangthar ve cang seh law a nuam khun ko hnga, tiah ka ruah tawn.\nCredit: Van Bawi Lian


Ngakṭah Zohkhenhnak Caah Tiin Naomi Par Tha Sung Nih Hla A Sakmi Cu Aṭha Kho Taktak – Chin World News Evening\nMarch 2, 2020 Salai Van Music and Videos\nTutan ah Thangthat A Phu timi Glory Children Home nih album an i chuahmi hi bawmhchan cio hna u sih. Hi album an i chuahmi hi ngakttah hna zohkhenhnak caah tiin an i chuahmi a si i kan kut samh cio hna u sih. Pehtlaihnak zong a tanglei ah kan chiah chih i pehtlaih khawh an si.\nTutan Naomi Par Tha Sung a sakmi hla hi Ruth Tin Fam nih a phuahmi a si i a hla sullam a ttha kho taktak. Rak ngai ve hmanh hlawtnak tampi na hmu hrimhrim lai. Ngakttah hna zohkhenhnak caah tiin an tuahmi a si caah hi ( DVD & CD ) na sinah a rak phak tikah hi zumhnak rianttuannak ah hin rak i tel ve ding in kan in nawl hna.\nLaimi hi hibantuk thazaang pek le bawmhchan kan daithlang ngaingai tiah ka ruah. Hibantuk hi Pathian nih a kan duhpiakmi le a kan cahmi cu a si. sifak rethei harsami hna bawmhchanh hi a kan duhpiakmi le a kan fialmi zong a si caah kan kutsamh cio hna u sih. Tutan ah Noami Par Tha Sung a hlasakmi zong a thiam i ahla zong a sullam ttha. Pathian nih a sunparnak caah hmang chin ko seh. Pehtlaihnak: GLORY CHILDREN HOME ( 09400307729 – 09899797207 )\nHi ( DVD & CD ) na sinah a rak phak tikah hi zumhnak rianttuannak ah hin rak i tel ve ding in kan in nawl hna.\nLunglawmhnak ngan pi he – Glory Children Home ( Kalay Myo )\nVideo ah hin ngaih khawh a si.


A poi ko: US tlawn a duhmi $15,000 bak chiah hau cang lai. – Onlinenungak\nA poi ko: US tlawn a duhmi $15,000 bak chiah hau cang lai.\nUS a tlawng i a tang behmi an tam ruang ah December 24, 2020 thawk in Myanmar rammi US tlawn a duhmi poah nih aa-ma-khan caah bond US dollar $15,000 bak chiah chung a hau cang lai.\nCaan rikhiahmi chung a kir lomi poah cu $15,000 an sung beh lai, a kirmi cu pek than dih a si lai. Student visa in a kalmi cu bond chiah a hau lai lo. Dantat a tongmi hi Myanmar lawng a si lo, a dang ram sifak 23 an i tel ve. Trump a policy a nun chung cu Laimi nih US um chungkhar tlawnkai a har deuh chin lengmang lai tinak a si.Relchap ko a tang zong hi.


Kum 61nk KIO/KIA Dohthlen Ni Lawmhpinak cakuat: CNF – THE CHINLAND POST\nKum 61nk KIO/KIA Dohthlen Ni Lawmhpinak cakuat: CNF\nPost Staff| 2022 February 5 — 2022 February 5 Kachin Independence Organization/Army (KIO/A) nih hruainak in Kachin miphun hna, mah tein khuakhan lairel khawhnak caah Dohthlennak rak thok kum 61 a tlin caah ni sunglawi ni a si.\nDohthlennak a hruaitu upa hna le dohthlennak caah a nunnak a pemi ralkap vialte upatnak kan in pek hna tiah Chin National Front (CNF) nih an ṭial.\nHi bantukin kum 61 tiang a kal khawhnak hi ramkhel lei dirhmun fek tuk nan ngeih ruang, lung i rualnak le, hruaitu hna i khuaruah khawhnak ruang ah a si bik ko.\nZalon luatnak, tlukruannak le mah tein khuakhan lairel khawhnak a ummi Federal rampi (Ramkomh) serkhawhnak ding ral kan tuknak ah u le nau kan si bantukin lungrual tein a dongh tiang kan doh ṭi lai timi i hawikomhnak hmelchunh zong aa tel chih.\nMin Aung Hlaing hruainak in hramhram uknak lak a si caah mipi hna a lamkip in harnak kan tonmi cungah mipi duhnak zul in ralṭha tein na dohnak cungah le Federal rampi dirh in mah tein khuakhan lairel khawhnak nan timhmi cung ah teinak hmu hram ko timi thlacampiaknak zong CNF cakuat ah hmuh khawh a si.\nCNF i a hraimtlai phu simi Chin National Army (CNA) hi a lua cami 1988 in CNF nih hriamtlaih in dohthlennak a thawk ri thawk in nihin tiang raltuk lei ah a cawnpiaktu hi KIO/A an si tiah theih a si.#\nPrevious KIO/KIA he raltuk, ramkhel ah tangrualṭi ding in timhcia kan si: AA, TNLA le MNDAA\nNext Hriamtlai poah NUG he ṭanṭi le Dohthlennak hi pumpak hlawknak ah tuahlo ding a biapi: KIO Chairman Gen. N’Ban La


CNF rianttuan tu caah thazang thar tak tak a si – The Cherry Par\nCNF rianttuan tu caah thazang thar tak tak a si\nCNF hnulei in tthawngngai in a dirkamh zungzal tu Hakha Khuahlun (Hakha Kek) kan u-nau hna i, an hruaitu pawl nizan (12/26/2020) ah CNF USA Regional Committee Chairman Pu Tial Hmung he kan va len hna. An Chairman Pu Tuan Ceu (Van Tha pa), an chungttuan Salai Sai Cung Lian, Chin Chritian Church (CCC) Pastor Rev. Sang Hre, Pu Run Hnin (Mang Dun Pa) le bochan upa dang pawl an ni tel kho. Pakhat sinak le ttanttinak lungthin he neihniam tein hmailei zeitin dah a tunak tthawng deuh in CNF rianttuannak ah kan ni bawmh cio lai ti i ruah ttinak caanttha kan ngei kho.\nHi bantuk sikho ding ah caanttha a kan awnh tu Hakha Khuahlun kan unau nan dih lak cung ah siseh, Biakinn hmun ah miphun kong khuakhan lairel ttinak a kan awnhtu CCC Khrihfa nan cung ah siseh CNF member vialte aiawh in chim tthan kan duh. Kan ni tawnmi upa pawl an mithmai nih CNF caah fek tak tak in a dir mi an si nak tthatuk in an langh ter. Caantawi te kan bia ruahttinak cu a si ko nain, CNF rianttuan tu caah thazang thar tak tak a si.\nRelchap ding thawngpang dang, CNF Headquarters ah CNF upa pawl le CNF bawmh ding ah timhlamhnak a ngei mi Cacawnglio Chin Mino pawl hmanthlak. CNF Headquarters Camp Victoria ah 2020 Christmas tuahnak caah USA in phaisa a kua tu Pu Pau Lam Piang(Indianapolis, IN), Pu Sui Bik Thang (Jacksonville, FL) le Jacksonville Chin Baptist Church (JCBC) mino pawl nan cung ah kan ni lawm. Hnulei Kumdang ah a rak kua tawn mi hawi le pawl nan cung zong ah kan ni lawm ti a thar in vun chim tthan rih kan duh. Nan rak kan bawmhnak vialte kan philh lo.\nHmaikum le a raa lai mi caan pawl zong ah a tu bantuk in kan hawi le pawl nih thilttha an tuah nak hi kan miphun vialte nih i cawn cio awk tlak tak tak a si. CNF Headquarters theng te ah Christmas tuah piak cu Pathian Vanbawi fa kan caah a chuahnak kan lawmh lawng si loin, Chin Miphun caah a ttuan mi CNF nan cung ah kan ni lawm, kan nin upat hna i nan sin ah kan ttang ko ti a langhternak a si i a hlei in lawmh a um, sullam a ngei.\nCamp Victoria UCCF Biakinn ah thawhlawm a pee mi ramdang a um mi kan miphun hawi pawl nan cung zong ah kan ni lawm ti vun langhter tthan kan duh. A tu lio kan miphun dirhmun zoh tik ah CNF Camp UCCF Biakinn ah kan thawhlawm le kan mission phaisa a phanh hi a herhnak bik hmun ah mission kan ttuan tiah ka ruah. Kan miphun vialte nan hnu zulh kan ni zuam ve lai. FB hawi le vialte nan cung ah Khristmas lunglawmhnak a thar in tlung ko seh! Credit: Daniel Sakhong\n← President Donald Trump Nih US Mipi Caah Minsen A Thut Piak Cang Hna\nBreaking News: Ngakchia Pathum Cu Thingkuang Chung Lente An I celhnak Ah An Thi →


Ni Hin San Dah Piak M Hna Lak Ah A Thi Mi An Tam Tuk .Mah Ti Hin Maw Kan Thih Peng Ko Lai – Onlinenungak\nNi Hin San Dah Piak M Hna Lak Ah A Thi Mi An Tam Tuk .Mah Ti Hin Maw Kan Thih Peng Ko Lai\nTuni Ralkap Uk Duhlonak Langhter Nak Ah Mi Tampi An Thi Than cang i a poi tuk hringhran ko.A poi kho taktak si. Tuni ah khan Myanmar ram hmun kip ah ralkap uk duhlonak langhter than a si. Ralkap pawl an sual zia hmuh a si chin lengmang.\nNi hin ah dai tein CDM a tuah tu pawl minung 23 bak an thah than hna. Hi bantuk in Mipi nunnak zei ah an rel lo hi lung a fak tuk hring hran. Celh Ding a si hrim lo. ni hin ah khan ah khan kawl ram State tampi ah ralkap uknak duh lo ruangah mipi nih duh lonak an langhter i,minung tamtuk a thi tthan cang.\nkawl ram state tampi ah ralkap nih mipi an kah than hna. Minung 23 nunnak a liam. Yangon ah minung pa2 an thah hna i, Mandalay ah minung 19 bak Ralkap nih an thah than hna. Cu lawng siloin Pyay ah minung pakhat le Chokmyo ah minung pakhat an thah than hna ti si.\nMinung pakhat nunnak hmanh hi a hlutuk kan tilio ah hi bantuk in sualnak a ngei lo mi,ni fatin kan thih lengmang mi hi cu a pawi tuk hringhran ko. zeitik tiang dah hi bantuk hin kan um lai.sihmanhsehlaw ram le khua a daw mi hna thi sen hi,alaka in a luang sawhsawh lai lo i, nikhatkhat ah cunceunak cu kan hmuh te ko lai Source : The Hakha Times.


Good News:PDF Nih Ralhrang 18 Nak Tlawmlo Thah. – Lai Lungrawn Post\nOctober 10, 2021 October 10, 2021 admin Myanmar News\nPale People Defense Force PPDF nih tuni October 10 ah ralhrang cu voi 3 bomb in an puah hnawh hna i a tlawm bik 18 an thi tiah theih asi.Sagaing ramtthen Pale pengkulh Lawngpian lamkual pawng ah Saikel in a ra rami ralhrang pawl cu October 10 tuni zing suimilam 9 hrawng ah Bo Nagar hruaimi Pale People Defense Force PPDF nih bomb in an puah hnawh hna i ralhrang 6 an thih pin ah Sakel 3 a rawk dih tuah PPDF nih thanh.\nCu Saikel hnu lei in a rak i zulmi ralhrang nih an i citmi Express motor zong Bomb nih a puah i ai let nain ralhrang zeizat an thih ti belte PPDF nih fiang in theih khawh asi rihlo.\nCu a dih hnu tuzing suimilam 10:45 hrawng ah Pale peng Tazetgan lam tthen pawng ah Ralahrang palek motor pakhat cu PPDF nih bomb in an puah tthan i ai citmi palek an dihlak in an thi. A tlawm bik minung 12 an si lai tiah theih a si.PPDF nih cun October 10 tuni ah a tlawmbik 18 an thah cang hna i Express motor he telh cun ralhrang timi 18 nak tam an si hrim lai The Federal Times.\nBreaking News:Laitlang ah ralhring ceilak an rak kai than mipi ralring hna u sih.


Vuanci Pu Sui Thio: India cozah nih kan bawmh hna lai a timi a kan bawm bal lo | THE CHIN EXPRESS\nVuanci Pu Sui Thio: India cozah nih kan bawmh hna lai a timi a kan bawm bal lo\nIndia ramri ah a ummi Chin state Rihkhawdar le Tedim kar mawtaw lam remhnak cu India cozah nih kan bawmh hna lai a kan ti nain zei tik dah bawmhnak a kan pek lai ti kan hngal lo, tiah Lamsul Vuanci Pu Sui Thio nih a chim.\nVuanci nih, “bawmh cu a kan bawmhte ko lai nain zei tik dah a kan bawmh lai ti cu chim khawh asi rih lo. Lam tahnak caah tangka ting 100 kan hman i lam tah cu kan lim cang. India cozah nih bawmhnak a kan pe bal lo,” tiah a chim.\nIndia le Myanmar chawlehnak lam cu Sagaing region Kalay khuapi in India ramri Rih (Chin state) tiang asi. Nain, Tedim tiang lawng kattaya an phah rih. Tedim in ramri tiang cu lung an phah sawhsawh.\nVuanci Pu Sui Thio nih, “India cozah nih a tuah ahcun nylon kattaya asi lai. Anmah zong nih nylon kattaya lawng an duh. A dihlak meng 62 leng asi lai. India cozah cu ‘rianrang deuh in tuah’ tiin kan chimh zongah kan tuah lai a ti nain a tuah bal lo,” tiah a chim.\nOctober 14 ahkhan Rampumpi Sakremhnak Vuanci U Han Zaw le Chin state cozah hruaitu Salai Lian Luai le state vuanci pawl nih India cozah bawmhnak in tuah ding Rihkhawdar-Tedim lam cu an va zoh.


Tutan US President thimnak ah Pres. Trump nih ningcanglo in vote tuah/fir (fraud) ruangah ka sung, – Hakha Cherry\nTutan US President thimnak ah Pres. Trump nih ningcanglo in vote tuah/fir (fraud) ruangah ka sung,\nTutan US President thimnak ah Pres. Trump nih ningcanglo in vote tuah/fir (fraud) ruangah ka sung, cu caah challenge ka tuah lai tiah November ni 4 thawkin a chim. Cu caah lawyer tha tha a hlan hna i Local, State, in Supreme court tiangah tazacuainak (lawsuit) voi 60 hrawng an tuah. Zapi zong nih thildik thilhman cu hngah cio asi.\nUS cu legal system a tha tukmi a si bantukin court kip nih tha tein dothlet (biaceih) nak an tuah ve. A donghnak ah aphi an chuah ciomi cu “no evidence of [major] voter fraud” ti kha a si. Pres. Trump a minung lila Attorney General Will Barr zong nih “no widespread election fraud” tiah a ti ve. A chim duhmi cu tlawmpal cu a um ko lai, na’n chim tlak a si lo ti lei khi a si.\nA fiang ngaimi cu President Biden hi ning cang tein President atlingmi a si. Hi vialte thil hnu i lih le vote fir in a tling tiah kan ti rih ahcun kan khuatuak ning tu kha question phu a si kho men.Credit-Salai TK lyan\nTwitter nih Vawlei Cung atthawngbik le minthang bik tiah ai ruat mi U.S President Donald Trump cu Social media


AA: Daw Aung San Suu Kyi ruang ah raldohnak a chuak\nTulio Chin ramkulh, Paletwa peng chung ah a cang cuahmah mi siseh, Rakhine ram chung ah a cang cuahmah mi AA le Kawl ralkap karlak raldohnak hi Aung San Suu Kyi ruang ah a si ko tiah AA hriamtlai lei nih an chim.\n“Tu bantuk in AA le Kawl ralkap karlak raldohnak linsa ngai in a chuahnak a ruang hi Aung San Suu Kyi nih ralkap sin ah order a chuah mi raung ah a si “AA pawl an cihmit dih hna uh” timi bia a chim hnu in linsa tuk in raldohnak a chuah hi a si tiah AA hriamtlai lei nih media sin ah an chim.\n“Tulio raldohnak ruang ah nuhrin covo buarnak tampi a chuak, sualnak ngei lo mipi tampi nih khua an zam tak i umnak ngei loin an um hna. Hi thil vialte a chuahnak a ruang cu Aung San Suu Kyi nih AA cihmih ding in ralkap a fial hna hnu in a cang mi an si, Aung San Suu Kyi bia in a chuak mi rawhralnak lawngte an si ko” tiah Arakan Army information department lei tuanvo ngeitu a simi Khiang Thua Kha nih Lutthut Media sin ah a chim hi asi.\nAA hriamtlai le Kawl ralkap karlak a chuak mi raldohnak raung ah Rakhine ramkulh chung ralzam an karh i minung tampi umnak ngei loin an um hna.\nKan hnu lei ah AA hriamtlai nih Police Sakhan an rak doh hnu ah President office in siseh Aung San Suu Kyi pumpak hrim zong nih ralkap pawl cu AA cihmih ding in nawl a pek hna ti a si pin ah AA hriamtlai le ARSA pawl an an i bawm i Police Sakhan an doh tiah mipi sin ah thawngthanhnak zong an rak tuah. Cu hnu ah AA le Kawl ralkap karlak raldohnak zong a linhsat chin nak hi asi.\nPrevious Zualko: Tv. Lal Muan Kim a lennak ah thah a tong\nNext Australia citizenship soknak kong harsatnak tong mi ah Laimi chungkhar an i tel: Van Dawt Ceu


A fa le pahnih a kham hna i a mah cu a nunnak aliam. – Thechinlungnews\nA fa le pahnih a kham hna i a mah cu a nunnak aliam.\nIndiana ah khua asa mi Kum 44 pa cu a fa pahnih kum 17 mi le kum12 he Lions beach rili kam St. joseph Michigan ah an kal i , a fa le pahnih cu ti chung ah an tla caah , a khamh hna i amah tu tichung ah atla i a nunnak a liam, buaipitu hna nih an chim.\nPolice hna nih an chim ning ahcun Tuzarh nilini thursday ahkhan Pafa rual hna cu lions Park beach michigan ah ti cen ding in a rak ra i , hi bantuk in vanchiatnak an tawng hi asi , hiti bantuk in harsartnak an tawng loi hi zan lei suimilam 8pm hrawng a si cang caah mipi an tam tuk ti loi caan te a si tiah an chim.\nA fale pahnih kum 17 mi le kum 12 mi hna hi ruahlo piin tilet a lak sual hna i, ti a thuknak le a dawh hna caah a panih khamh a timh hna i, a khamh hnu ah a pa cu a tha nih a celh ti lo caah tilet ni a thuknak lei a kal pi hi a si, Police hna nih hi pa min hi an langter duh rih lo an family nih nih an theih hlan ahcun , hi pa nih Indiana , South Bend ah khua a sa mi a si.ABC NEWS.\nBe the first to comment on "A fa le pahnih a kham hna i a mah cu a nunnak aliam."


Center Biakhiahnak maw Thantlang Biakhiahnak Dah Fehter A Si Lai – Zion Tlang Media\nJuly 14, 2020 admin Chin\nTu lio cu CNLD Party chung buainak nih Lei Killo um Chinmi cu a hnih bak in a kan hninh lio a si. Lutlai hna chungin 2020 kawlram thimnak ah MP cuhnak ding hmun cuh ruangah a si ti a hlan ah zapi theih in thanh a rak si cang. CNLD CEC nih Thantlang Chairman le Secretary cu an rian in an phuah hna. Thantlang CNLD nih Salai Ceu Bik Thawng cu chungtel sinak in an phuah cawlh ve. thimnak zong ah i cuh kho ti lo ding zong an ti chap rih. Center le Thantlang peng CNLD cu buaicur in an um lio a si. khawika biakhiahnak dah a hmun lai ti vel a fiang rih lo. Cankar lak hruaitu thimnak tuah than ding in CNLD nih biakhiahnak a tuah than. Salai Lairam Thang nih “Thantlang CNLD Chairman le Chungtuan cu CNLD CEC nih an phuah hna. Thantlang CNLD nih CNLD central chungtuan Ceu Bik Thawng phuah dingah bia an chah ve I, MP zong I cuh lo ding an ti chap. CNLD Central CEC biachahnak maw fehter si lai Thantlang peng CNLD biachahnak dah fehter si lai a fiang rih lo.” tiah a tial.\nPrevious Post:Saya Ngai Sak zong ai ralrin pah cu hau ko hih\nNext Post:Chin Community OF Indiana Hruatu Thar Thimnak Ah A Tlingmi Hna


A Senmi Fashion He A Muisam Dawhnak A Rak Langhter Tthan Tu Baby Maung – Lai Holh News\nA Senmi Fashion He A Muisam Dawhnak A Rak Langhter Tthan Tu Baby Maung\nModel & actress a simi Baby Maung zonghi a muisam aa dawh pinah a pumrua le a tungtai a ttha taktakmi actresss pakhat a si ve. Kawlram mipi thazaang peknak a hmuh bantukin art lei zongah hlawhtlinnak a hmu ve.\nPuai kip ahhin fashion dawhdawh he a rak chuak lengmang ve. A nih a fashion design pawl hna hi phundang gai an si ve. Zeitik hmanh ah a sexy tukmi fashion in a rak lang bal lo. Cu tikah mipi duhnak zong a hmu khun ve.\nA muisam dawhnak le a pumrua tthatnak hi a social facebook hmangin a rak langhter ve tawn. A tutan zong a senmi fashion design dawh taktakmi he a umnak hmanthlak dawh pawl hna cu a social hmangin a rak langhter tthan.


Stavanger ah Chin Tho/Fanger/Khuado/Khu kan Tuah - Chin Community in Norway\nStavanger ah Chin Tho/Fanger/Khuado/Khu kan Tuah\nNovember 1, 2013 November 1, 2013 ccn\nChinmi nih kan ngeihmi puai lakah a sunglawi bik tiah ruahmi ‘Tho/Fanger/Khuado/Khu’ puai cu Norway a palinak khuapi asimi Stavanger ah tlamtling ngaiin tuah asi. Hi puai hi Chinram chung ummi miphun dangdang hna nih anmah le holh cio in min an rak ngei hna cio hna, a min in i dang hna hmanh seh law, an tuahnak a sullam taktak a muru cu ai khat hna.\nHakha-thantlang lei nih Tho tiah an auh i, Tedim nih Khuado ti zong in an auh. Chinmi chungin Matupi, Mizo, Kuki, Asho, Mara timi pawl zong nih anmah le holh cio in hi puai min hi an rak ngei cio ve hna. Tuahning sullam a tlangpiin ai khat dih hna i kum ai thlenmi hmelhchunnak asi ve fawn caah Chin Kumthar (Chin New Year) tiin mi tampi nih theih a hun si ve cang. Ram dangdang um Chinmi tampi nih cun Chin Kumthar ti min tlangtaar in lumsa ngai le nuam ngai in an tuah cio hna.\n“Tutan Chin Tho-Fanger-Khuado-Khu hi Chin Community in Norway nih a tlangtlakmi puai ah a voikhatnak asi ko nain, mi 100 renglo an rak chuak kho i, kan lung a hmui ngai ko, hmailei kan tuah khawh rih ko ahcun minung tamdeuh pi chuak in hlunghlai deuh ngaingai in kan tuah khawh te lai tiah ruahchannak nganpi ka ngei”, tiah tu puai tawlreltu (Convener) Pu Mang Chum nih a chim.\nHi puai ah biapi in biachimtu minung pa 4 an si, Tho ai semnak kong chimreltu dingah Pu Adam Ral Hup Thang le Pu Hre Tum hna thim an si. Tho kong he pehtlaiin forhfialnak chimtu dingah Pu Thawng Uk sawm asi i, Chin Community in Norway (CCN) kong tawi chimnak le CCN nih hi puai a tuah hnawh channak ai timhmi fianternak chim dingin Peter Sang Lian Thang hna cu thim an si. Puai kong tawlreltu hna cungah lunglawmhnak le bia tawichimnak zong a um rih i cucu, Stavanger khua lei in Pu Van Thang nih a kan chimh.\nBiachimnak lawng siloin hladawh saknak zong a um len, Stavanger um Chinmi chungin awttha hlasak thiammi hna le Rogaland chung khua dangdang in hlasak thiam tete hna nih lungtho ngaiin le nuam ngaiin hla a kan sak piak, an hlasak nih mi thinlung a thawh ter lawng siloin khuaram ngaihnak le khuaram kong tuak tthannak zong a chuah ter.\n← Anwar (10) bærer stein dagen lang for noen få kroner\nEtnisk konferanse holdes i Laiza , hovedstaden til Kachin opprørsgruppe →


Facang Phur Ding In A Kal Mi Chin Pa Pakhat Lampi Ah Thi Lakin Meithal Kah A Rak Tong – Chin 11 News\nFacang Phur Ding In A Kal Mi Chin Pa Pakhat Lampi Ah Thi Lakin Meithal Kah A Rak Tong\nPaletwa pengkulh ah ralzam in khuasa a si mi Naan Chong Wah khuami U Myo Thanh (kum 46) cu nizan June 10 ah khan facang phur ding in a kal nak ah zeibantuk hriamtlai ti hngalh lo mi nih lampi ah meithal in an rak kah caah a nunnak a liam tiah theih a si.\nMeithal kah nak in a nunnak a liam mi U Myo Thanh hi Naan Chon Wah khua mi a si I AA le Tatmadaw kahdoh nak ruang ah Seinh Sein khua ah ralzam in hmun a khuar mi a si. An khua Naan Chong Wah ah an zamtak mi facang le thilri tlawmpal lak ding in ralbawi ngan sinah tha tein nawl an hal hnu ah an kal hi a si mi an dihlak in minung 21 tluk an si hna. An kal cuahmah lio ah cun zeibantuk hriamtlai tiah hngalh loin meithal in an rak kah hna ruang ah U Myo Thanh hi a hmun ah a nunnak a liam I midang tu cu an him ko tiah U Kyaw Aung nih cun a chim.\nNaan Chong Wah khua hi April 7 ah khan ralkap helicopter in an rak kah mi kha si I an dihlak nawn in khua an chuahtak hna. Cheukhat cu Paletwa khuapi chung ah a zam mi an um hna I cheukhat cu Seinh Sein khua ah a zam mi zong an rak um hna.\nU kyaw Aung nih a chim rih mi cu “hi bantuk in thil kan ton lengmang mi hi cu ngaihchia ngai a si ko. Bomb kah nak le meithal ah nak in a thi mi hi kan tlam hrim ti lo. Hriamtlai phu cheukhat nih an tleih hna I nikhat maw nihnih hnu ah an ruak in kan char than mi hna zong hi an tlawm ti lo caah fak piin kan ngaih a chia ko cang. Cun kahdoh nak ruang ah ei-din le hruk-aih zong lungrethei ngai kan si ko” tiah zong a chim hi a si.


US Cozah Nih Rammi Minung Million 50 Renglo A Test – Chuncha News\nUS Cozah Nih Rammi Minung Million 50 Renglo A Test\nFDA nih cohlan cangmi Covid-19 zawtnak hrik mah le inn cio ah i testnak, home test swabs an tuahmi cu 100 ah 80%-90% a result a dik tiah University of Washington [ UW ] le Seattle Children’s Research Institute in Dr.Chu nih NBC news ah a phuan. US cozah nih rammi minung million 50 renglo testnak an tuah khawh cang hna. Inn kip ah testnak an tuah thluahmah lio a si. Vawleicung ah US cu covid-19 testnak a tuah thawng bik an si. Test mi an tam caah, zawtnak zong atu nak in tha deuh in an control khawh cang lai ti a si.\nRelchap <<By Salai Lungthli Tum: Fimcawnnak le rum kawlnak hnu in ram le miphun ca pumpeknak lamthluan lei ah; Caan sau ngai khua ka ruah hnu ah tukum thimnak ah Thantlang peng Pyine No.2 in luh ve ding biachahnak ka tuah, ka nu le ka pa zong nih thluachuah an ka ham piak cang. Fimcawnnak ah India college tha bik a si vemi Loyola College in bachelor ‘first class’ ka dih, ka chunmang a simi England zong ah MBA ka dih fawn. Pumpak rumnak chawva zong ka kawl than i ka tinhmi dirhmun cu ka phan cang. Atu hi ram le miphun caah ka sining dihlak ka pek caan a si cang tiah ka ruah. Ram le miphun caah saduhthah tampi ka ngei ve, nain ka saduhthah tlinter ding ah midang rinh awk an tha lo timi fiang tein ka theih. Hi ruang ah keimah pumpak hrimhrim luh ka tim hi a si. Independent in ka luh lai caah MP ka tlin ahcun vuanci le CM tibantuk cu tutan ah ka ngah lai lo a fiang. Nain, MP pakhat dirhmun in ka si khawh tawk Chin miphun dihlak caah riantuan kaa zuam lai. Khuate ka kal tik zong ah ka tuah khawh ding lawnglawng bia ka kamh hna lai.\nKaa tinhmi hi tuhnu kum 5 ca lawng ah a si lo, MP sawhsawh va tuan lengmang ding zong a si lo. Chinram caah ka saduhthah ka tlinter khawhnak ding caah cun Chief Minister tal ka si te hrimhrim a hau. Kum 15 maw kum 30 tiang a rau kho .Suu Kyi cu ka uar tuk, ka thih hnu tiang zong ah ka upat ko lai. Nain, ‘central power’ a tam tuknak party NLD ah cun zeitik hmanh ah luh kaa tim lo. Doh zong ka tim fawn hna lo, an tlamtlin lonak belte cu ka phuan pah te ko lai. Bawmh khawh tawk zong bawmh ka timh fawn hna.\nCun, CNLD bantuk in thutnak ngah duh ah miphun min zuar kaa tim bak lo. Ka party ah Chin ka telh(te lai) ruang ah vote pek ding ka si lai lo, ka tuahsernak tuanbia le miphun ka dawt le dawt lo ruang deuh ah vote pek or pek lo ding a si lai. Pumpak hlawknak caah si loin miphun caah riantuan a duhmi poahpoah he rian ka tuanti lai, hawikom ka ser hna lai. Nain,pumpak hlawknak a duhmi belte cu hrial an si lai. Keimah meehmun ah aa cuh ding hi Dr. Hmuh Thang, Saya Rung Kaw le MP Ni Sui Lian an si. Miphun a dawmi lawngte an si ve. Keimah caah harnak tampi a um lai, nain a dikmi zumhnak a um ko ahcun teinak a um hrimhrim lai tiah ka zumh. A donghnak ah, MP ka tlin ahcun ka ngahmi hlawh fangkhat hmanh kaa lak lai lo. Keimah nak a herh deuhmi sifak harsa bawmhnak caah a dihlak in ka hlut lai.\nKhah ! Midang Caah Keimah Phaisa Ting Thongkhat Leng Ka Hman Cang By Salai Lungthli Tum\nUS FBI Pawl Nih Friday Zanlei Ah Khan Tuluk Consulate Zung Cu An Va Kal Hnawh\nThantlang inn kaang kong ah CNF Spokesman Salai Htet Ni nawlnak bia\nSalai Ngun San Aung: Maw Khuazing aww a ciam dih ko lai hi ta


Breaking News : Ralhrang Pawl Nih Kan Nau Nu Te An Tlaih Tthaan Cang E. – The Chinlung Post\nA poi kho tak si. Ralhrang nih nu an tlaihmi cu a poi taktak khi a si, thil a ei lio ah an tlaihmi a si . Tu zing kha Shwebo local report ningin cun, Shwebo city leiah University Myanmar Language a cawng liomi a si. Amin cu , Ma Phyu Phyu asi i Khuazeidah an hraui timi hngalh a si lo. Amah hi Kachin kan nau nu a si. (Than Lwin Khet News)\nRELCHAP : HMUN TAMTUK AH KIA LE RALHRANG AN I PHOMH, TLAMTLING TEIN AN LANGHTER -Nizan April 18 KIA le ralkap ralhrang i kahnak cu a turu ko. KIA 5th battalion hna nih ralhrang kawlralkap 385 LIT Pan Hkawn Yang panh in a kalmi hna cu Monyon khuapi pawng SI Sak timi khua ah an kah hna i, tukdohnak fak ngaiin a chuak tiah an langhter. Hi tukdohnak lehrulhnak caah tiah ralhrang kawlralkap hna nih cunglei raltuknak Vanlong pahnih in KIA ralkap 8th brigade hmunpi cu bomb in an kah hna tiah an langhter chih.\nKIA nih ralhrang kawlralkap an kah hna hi, zingka suimilam pasarih le minute 20 hrawngah a si tiah an chim. Cun ralhrang kawlralkap nih cunglei raltuknak vanlong in an vun kah hna hi chun suimilam hleihnih le minute 55 hrawnghrang ah a si tiah an langhter chih. Ralhrang nih vanlong in an kah hna hmun hi Minyon khuapi pawng ah a si tiah an chim chih.\nHi lio caan ah Phakant khua ah KIA ralkap 6th battalion hna le ralhrang kawlralkap hna cu Seng Tawng le Yoma khua an i ritnak hmun ah zinglei suimilam pakua hrawnghrang ah an i kap tthan. Cun Phakant khua pawng ah a ummi KIA ralkap 9th brigade tangah a ummi hna nih ralhrang kawlralkap 76th battalion hna sakhan Tang Gau Mum hna an tthuat rih hna.\nKIA ralkap 9th brigade tang a ummi hna nih ralkahrang kawlralkap sakhan Masa Tu Kawng timi cu zan suimilam pasarih le minute sawmnga ah an luh hnawh hna i an lak khawh tiah thanhnak an tuah. Mah ni thiamthiam ah Danai Khua pawng ah a ummi KIA ralkap 14th battalion hna zong nih zanlei nazi paruk hrawngah 60mm motor in ralhrang kawlralkap hna cu Nam Hkam ah voitam ngai an tthuat rih hna.\nHi konghe pehtlaiin kawlralkap ralhrang Ngaga mi hna nih Nam Hkam le Lisu lam lei hoih in suimilam pali hrawnghrang ah meithal tam taktak an puah pin ah Nam Hkam khua cungah ralhrang kawlralkap raltuknak vanlong pahnih hna cu a tu le tu bak in an zuang hna tiah mithmu tu hna nih an chim. Hi tukdohnak ah hin minung zeizatdah a thimi an si timi an langhter lo. Kachinland News\nThawngpang Dang: Upat tlak taktak nusalttha nungak Van Cer Iang nih a hmuhmi dih lak CNF/A caah a hlut dih. Nungak Van Cer Iang nih hin CNF/A bawmhnak caah tiah MASK a thit i, cu a tthit mi MASK cu an sianginn ah a zuar. Cu i a hmuhmi vialte cu CNF/A caah a kuat dih hna. Nungak Van Cer Iang cu Pu Hmun Thang le Pi Mang Thai hna i an fanu a si. Hi konghe pehtlaiin a tanglei bangin thanhnak atuah.


Breaking News : Gangaw khua pi chung ah covid -19 mi zaw an tam chin lengmang cang – Onlinenungak\nBreaking News : Gangaw khua pi chung ah covid -19 mi zaw an tam chin lengmang cang\nTu lio kan khuacaan zoh tik ah Tu lio tlangral Coronavirus hi kan mah tawk cun kan i veng cio ko nain zawtnak a karh chin lengmang ko, ai veng mi zong hi an ngei thiam i, ai veng lo mi zong hi an nei hlei loh.\nMah zawtnak hi minung sinak cun ven zongah um zia um lo bantuk khi a si ttih tuk ding zong hmanh khi a si ti loh. Nain minung ralrinnak te khi cu ngeih ding ttih tuk lawmmam khin cun um lo ah a ttha cang. Kawlram chung “Gangaw khua pi chung ah covid -19 mi zaw pa 19 an si cang tiah Gangaw khuapi um pakhat sin in thawng kan thei.”\nNan ka thim than lo a si citcet ah cun kan stock market hi ai rawk dih lai, tiah Trump nih a tu le tu American mipi ralrin a pek hna. A taktak ah cun, a tu i thil umtuning hi a let ta lem lam.\n“Biden thim a si ah cun markets pawl an i rawk dih lai,” tiin August le October kar lawng hmanh ah khan voi 6 khengte Trump twitter in a thlah. Cu bantuk biachim cu cuhlan president pawl nih chim an i sum zungzal mi bia asi.\n“The Dow Jones Industrial hi 29,000 lenglo tiang in a hlawh a tling! Nan President ka si mi hi cu nan van a va tha ve aw… Joe Biden chan ah cun siseh law ai rawk dih hnga,: tiin Sep. 2 ah khan Trump nih twitter a thlah.\nZanmangchia muisam a kengmi Election buaibainak ruangah markets pawl an thathawhnak a zor ngai cang ko nain, Pfizer le Moderna nih vaccine serchuah khawhnak lam an hmuhchuahmi thawngpang nih investors pawl tampi an tha a thawhter than cang hna.\nS&P 500 le bang cu 1932 hnu in a thabikmi election week a tinco khawh cang. Monday i faak ngaiin a tlak ko bu zongah November thla chungah the Dow hi 12% tiang a kai. Cucu 1987 January hnu in a caah a thabikmi thla (month) a si. The S&P 500 le Nasdaq zong April hnu in tu thla hi an caah a thabikmi thla a si.\n“Biden hi market caah a tha lo, tiin thawngpang kan theihmi le nihin hi kan hmuhmi hi ai ralkah ngaingai,” tiah Hedgeye Rish Management ah research director Daryl Jones nih a chim.\n𝐖𝐚𝐥𝐥 𝐒𝐭𝐫𝐞𝐞𝐭 𝐧𝐢𝐡 𝐓𝐫𝐮𝐦𝐩 𝐚𝐧 𝐜𝐡𝐮𝐚𝐡𝐭𝐚𝐚𝐤 𝐜𝐡𝐢𝐧𝐜𝐡𝐢𝐧 𝐜𝐚𝐧𝐠 : Trump nih tax cuts a tuahmi le sikaan a dorhmi ruangah markets pawl tampi a thathnem hna, ti cu lunghrim awk um lo a si. Asinain, China he trade war a thok mi le tax lak a tlaihchan tuk mi nih hin stocks pawl a chiatchuah bak ve hna.\nMarkets pawl a hnursuangtu ding a hleichuat policy pakhat hmanh kai hman lai lo, tiah Biden nih a chim. A economic team cu Monday ah khan theihternak a tuah cang i, investors nih an uar ngai mi former Federal Reserve chair Janet Yellen nih a economic team cu bia a ruah hna.\nKan business le economic dirhmun in conh a si ah cun, Biden hi ai ningcang deuh ngai te lai, ti a lang, tiah Jones nih a chim.\nNovember chung i Wall Street ah thanchonnak nehnak a ummi nih hin hmailei kongkau i khuadawm bangmi a khamtu thilritpi hi tutan election nih a thumh cang, ti a langhter. Election hlan ah khan cun, constitutional crisis kongah le nawlngeihnak i apnak kongah lungretheihnak faakpi a um. Trump nih a sungh ruang i tazacuainak a tuahmi pawl pakhat hnu pakhat hnonpiak an vun ton hnu belte in khan cun, investors pawl an lu an vun mang lulh ve cang.\n“Kan phanmi cu election ah an i tlukte sual lai, ti hi a si. A taktak ah, an i tluktuk. Asinain, election results a khupthal leh than khawhnak dingah Trump nih lam bi te lawng ai ngeih, ti hi pom cio a si ko cang” tiah Invesco ah chief global market strategist Kristina Hooper nih a chim.\n𝗗𝗶𝗿𝗵𝗺𝘂𝗻 𝘁𝗵𝗮 𝗻𝗶𝗵 𝘁𝗲𝗶𝗻𝗮𝗸 𝘁𝗹𝗶𝗻𝗴 𝘂𝗺 𝗸𝗵𝗼 𝗹𝗼 𝗱𝗶𝗻𝗴𝗶𝗻 𝗮 𝗸𝗵𝗮𝗺 : Wall Street nih an hmuh ve ningah, Democrats lei nih an i ruahchan bantuk taitai in cun tutan election nih teinak a phakpi kho hna lo, ti a si.\nSenate uk khawhnak dingah cun Georgia i a lawng chom dingmi senators hmunhma 2 hi Democrats nih an i uk khawh a hau i, Vice-president-elect Kamala Harris 50/50 in dirhmun ai ngeihmi hi an hrawhpiak khawh a hau.\nSenate uk kho dingin Republican pawl biatak tein an cawlcang ve, tiah online prediction market a si mi Predictlt nih a chim.\n2021 tiang zong i ai thenhmalmi cozah ah hin investors pawl caah thawchuak ngai a si dingmi corporate le pumpak tax Biden nih a karhter kho te lai lo. Cun, Democrats pawl nih duh ningin climate change kongkau i phung an sermi zong an lanhter kho fawn lai lo.\n𝐆𝐚𝐦𝐞 𝐚 𝐭𝐡𝐥𝐞𝐧𝐠𝐭𝐮 𝐕𝐚𝐜𝐜𝐢𝐧𝐞𝐬 𝐡𝐢 𝐌𝐚𝐫𝐤𝐞𝐭𝐬 𝐩𝐚𝐰𝐥 𝐧𝐢𝐡 𝐚𝐧 𝐢 𝐡𝐦𝐚𝐢𝐭𝐡𝐥𝐚𝐤 : Main Street ah zatlaknak a karh lio ah Wall Street ah cun khuang an cawi. Fall khuati a phaak le cangka pulrai nih teirulcham pungsan in ai laak ve i, mizaw le sizung a phanmi an karh chinchin cang. Lockdown le sikaan an chap, federal bomhnak nih cun le donghcah lei a panh.\nChungkhar nih an i ngeimi dawr hme tete (mom-and-pop shops), baisikup zung, hotels, airlines le tirawl dawr ko hi an ngan a faak khun. Zarh khat hnu zarh khat in rianlo dirhmun a karh chinchin, November in cun cozah rian khanhnak thazang a derthawm chinchin cang, tiah Friday ah khan cozah nih thawng an thanh.\nKarh lei a panh mi pulrai lonh in khamnaksii an sermi lawng investors pawl nih an i hmaithlak cang hna.\n“Vaccine hi game changer taktak cu a si. Stock market pawl nih hin nihin a tonmi harsatnak cungah si lo in, a thadeuhmi hmailei ruahchannak tu hi an i hmaithlaak cang,” tiah Hooper nih a chim.\nCovid in a zualhma taktakmi thlopnak dingah kan sermmi vaccine hi 100% tiang hmual kan ngeihter khawh cang, tiah Moderna nih Monday ah khan thawngthanhnak a tuah cang. Kan hnung thla hnih thum ah khan cun hman awk tlak vaccine hi an ser taktak kho te hnga maw hi, tiin lungre lawng a rak thei.\nA tu ah cun, 2021 chungah khin Covid nih faktukin a denmi khualtlawn lamlitnak rian telhchih in, a dang economy vialte an i letthal dih than cang lai, tiah ruahchannak nganpi a um cang.\nHi ti ning a si ko ah cun, 2021 ah khin cun global GDP hi 5.4% tiang a kai te lai. Cucu 1973 hnu in a thabik kum a si te lai, tinak a si. US GDP hi 4.5% tiang a kai te lai i, cucu 1999 hnu ah a thabik dirhmun a si te lai, tiah Bank of America i economists pawl nih chimchungnak an tuah.\n“Virus kum, ti si lo in, vaccine ser kum, lockdown kum, ti si lo in, rian onthan kum, zatlak kum, ti si lo in, i hrimthan kum, ti a si lai,” tiah Bank of America ah chief investment straitegist Michael Hartnett nih Monday ah capar a chuah.\n𝗠𝗶𝗿𝘂𝗺 𝗹𝗲 𝗺𝗶𝘀𝗶𝗳𝗮𝗸 𝗸𝗮𝗿𝗹𝗮𝗸 𝗸𝗮𝗵𝗰𝗵𝗮𝗽 𝗮 𝗸𝗮𝘂 𝗰𝗵𝗶𝗻𝗰𝗵𝗶𝗻 : Market a thanchomi nih hin thilcawtu pawl le corporations sungh lei panh lo tein thathnemnak a pek hna lai. Cu nih cun economy tha a thanchoter fawn lai.\nAsinain, Wall Street hi V-shape in ai hrim than tikah i khahlonak dirhmun a chuahpi ve. A ruang cu, market thanchoter a si lio ah zeihmanh a tingco ve lo mi American mipi millions tampi an um ve rih.\nAmerican chungkhar dihlakin 52% hrawng lawng hi market ah investment ai ngeihmi an si. Cu hna lak zongah tam u hi cu 401(k)s le retirement accounts hmang lawng in invest an tuah hi a si, tiah the Pew Research Center nih a chim. Direct in market ah invest tuahmi chungkhar hi cu 14% lawng an si.\nStock market a thancho mi nih hin mirum le sifaak karah kahcham tuktuk in a cawhpiak ve hna, zeicahtiah mirum lawng nih hi bantuk game ah hin sawhkalhnak thazaang an i ngeih kho.\n2020 i a hmasa thla hnih thum chungah khan, American nih a ngeihmi stocks le a fekmi funds dihlakin 87% hi 10% lawng a si mi American mirum chungkhar lawng nih an i haikonh, tiah the Federal Reserve nih a chim.\nStock hi ahonih an vai ngeih pek ah, markets hi cu a zungzal in a kai peng kho lo. Vaccine cung i an chiahmi ruahchannak an i thathnempi kho mi a si. A tu tein Wall Street in ai thok cang. S&P 500 hi March 23 hnu in 61% tiang a kai manh cang. Cu thawngpang nih cun market pawl hi chunglei in an tha a thawhter ngaingai manh cang hna.\n“Asinain, a nganmi stock market pawl nih a miak an hmuh nih hin khat lei ah a thalomi thil a chuahpi lai lo, tiin ruah awk a si hrimhrim lo. Thilman a kai lai, tax a karh lai, khat le khat karlak sachuk man a kai lai. 2021 ah khin thilman thlung tawngin a kai te lai,” tiah Bank of America i Hartnett nih a chim. Chelsea Bawi


Isaiah 65 (Isaiah 65)\nHakhaKawlCa kDal 65Cang\nRal Thawh Hmangmi Hna Dantatnak\n1 Bawipa nih aa thawh i, “Ka mi hna thlacamnak kha leh awkah timh cia tein ka rak um ko, sihmanhsehlaw thla an cam lo. Ka hmu hna seh, tiah timh cia tein ka rak um ko, sihmanhsehlaw a kawl timh in an ka tim lo. An thlacamnak leh i, ‘Hika ah ka um ko, kan bawmh hna lai,’ ti in ti awkah timh cia tein ka um ko, sihmanhsehlaw ka miphun nih ka sinah thla an cam lo. *65:1: Rom 10:20 2Anmah duhnak lei paoh ah a kal i ṭhat lonak a tuah peng tu hna hi, ka za ka chanh zungzal ko hna. *65:2: Rom 10:21 3ningzah hngal hrimhrim loin ka thin an ka hunter zungzal ko. Dum thiang timi ah khan lawkih rai an thawi i lawkih biakṭheng cungah khan zihmui an khangh. 4Zan ah thi tlawn ah lungkua kip le thlan kip ah khan an kal. Hi hna nih hin voksa kha an ei i lawkih raithawinak ah an hmanmi sa tihang kha an din. 5Cun midang kha an thawh hna i kannih cu mithiang tuk kan si, kan tawng hlah u, an ti hna. Hi bantuk mi cu a in in ka ing kho hna lo — an cung i ka thinhunnak cu a mit kho lomi mei bantuk a si.\n6“Dan ka tat hna lai tiah bia ka khiah cang i an dantatnak ding cu ka ṭial cang. An tuahmi kha hmu loin ka um sual lai lo, an sualnak ruangah khan ka lehrulh hna lai i 7an pupa sualnak ruangah khan teirul ka cham hna lai. Lawkih hmunthiang ah khan zihmui an khangh i ka min kha an ka thangchiat. Cucaah hmuh awkah an i tlak bantukin dan ka tat hna lai.”\n8 Bawipa nih aa thawh i, “Mitsur thei ṭha cu ahohmanh nih an rawk bal lo, mitsur hang sernak tu ah khan an hman hna. Cu bantukin kei zong nih ka mi cu an dihlak in ka hrawk hna lai lo, ka rian a ṭuantu cu ka khamh hna lai. 9Israel mi lakah Judah tefa a simi kha thluachuah ka pek hna lai i an tefa nih ka ram le ka tlang kha an co lai. Ka thimmi ka mi, ka rian a ṭuanmi cu, cuka ah cun an um lai. 10Keimah cu an ka biak lai i nitlaklei ah Sharon Nelrawn ah an tuurun le an cawrun kha an tlonter hna lai i nichuahlei ah Harnak Nel timi ah khan an tlonter hna lai. *65:10: Jos 7:24-26\n11“Sihmanhsehlaw keimah a ka hlaw i Zion ka tlang thiang kha zeirello in a um i Gad * Gad cu Kanaan ram lawkih phung ah vanṭhatnak pathian a si. le Meni * Meni cu mah co hnga cio co khawhnak khuakhanpiaktu khuazing a si. a biami nan caah cun thil dang a si lai. 12Kan kawh hna tikah nan ka let lo i ka chim tikah nan ngaih lo caah sar thih in nan thi lai. Ka nawl zulh duh lo le ṭhat lonak tuahtu kha nan i thim. 13Cucaah keimah a ka bia i ka nawl a zulmi cu ei awk le din awk tampi an ngei lai nain nannih cu nan rawl a ṭam lai i nan ti a hal lai. Annih cu an lung aa lawm lai, sihmanhsehlaw nannih cu ningzahnak nan hmu lai. 14Lunglawm in hla an sa lai, sihmanhsehlaw nannih cu lungkuai in nan ṭap lai. 15Ka thimmi ka mi hna nih cun nan min cu chiatserhnak ah an hman lai. Bawipa nih kan thah hna lai. Sihmanhsehlaw ka nawl a zulmi cu min thar ka pek hna lai. 16Ram chung i a ummi ahopaoh nih thluachuahnak an hal tikah Pathian cu thluachuahnak kan pe tiah an hal lai, amah cu zumhawktlak a si. Chiat a sermi paoh nih Pathian min in an ser lai, amah cu zumhawktlak a si. Hlanlio harnak kha cu an dih cang lai i philh an si cang lai,” a ti.\n17 Bawipa nih aa thawh i, “Van thar le vawlei thar ka ser hna i hlanlio thil cu a philh in philh an si cang lai. *65:17: Isa 66:22; 2Pet 3:13; Biat 21:1 18Ka sermi thil kha zungzal in i lawmhpi hna u law i nuamhpi hna u. Ka sermi Jerusalem thar cu lawmhnak in a khat lai i a mi hna cu an i lawm lai. 19Jerusalem le a mi hna ruangah keimah zong lawmhnak in ka khat lai. Ṭahnak a um ti lai lo i bawmhnak hal zong a herh ti lai lo. *65:19: Biat 21:4 20Ngakchia kha an no lioah an thi ti lai lo i ahopaoh tar tlung in an nung cio lai. Kum za khat a simi kha mino ah rel an si lai. Cu hlan i thih cu dantatnak hmelchunhnak a si lai. 21-22Mi nih inn an i sak lai i an umnak hna lai, midang nih an hmankanh hna lai lo. Mitsur dum kha an i ser lai i a mitsur hang kha an din hna lai, midang nih an dinkanh hna lai lo. Thingkung bantukin ka mi cu an chan a sau lai. An ṭuanmi chungin an hmuhmi theitlai kha tlamtling tein an hman hna lai. 23An ṭuanmi rian ah khan khua awng an pem lai i an fale nih vanchiatnak an tong lai lo. Anmah he an fale he hmailei caan ra ding tiangin thluachuah ka pek hna lai. 24Ka sin i thla an cam tikah an thlacam a dih hlan hmanh in ka leh hna lai. 25Cenghngia le tuufa cu an tlong ṭi lai i chiandeih nih caw bantukin capawl an ei lai. Rul cu ṭih an nung ti lai lo i a rawl ah leidip a si lai. Ka tlang thiang Zion Tlang cungah cun i hliamkhuainak le i hrawhnak zeihmanh a um ti lai lo,” a ti. *65:25: Isa 11:6-9


Ka theih tawk ah, Mizoram le Laitlang ah UPC khrihfa buu hi nehsawh le nek le soisel an tong ngai, a bik in Mizoram ah. – Hakha Cherry\nKa theih tawk ah, Mizoram le Laitlang ah UPC khrihfa buu hi nehsawh le nek le soisel an tong ngai, a bik in Mizoram ah.\nKa theih tawk ah, Mizoram le Laitlang ah UPC khrihfa buu hi nehsawh le nek le soisel an tong ngai, a bik in Mizoram ah. Mizo media tampi zongah UPC neknak bia tam ngai an post lengmangmi ka hmuh. An capo saih zuamnak (Comedian Search) le a dang zongah UPC pawl an nek ning hna le capo an saihnak hna hmuh ding a tam ngai fawn.\nOneness an zumhnak, Bawi Jesuh min lawng in tipil an innak ruangah, an lu ah puanrang an i khuh ruangah, an laam ruangah, le holhtheih lo kan ti ko lai cu mah ruang pawl ah soisel le nek an si tawn. Khrihfa a si vemi capo i i saih men le nek zong cu ruah awk ngai a si ve. Pathian hna teh a tla hnga maw ti hna ruah a hau. Mizoram ah an chim tawnmi pakhat le bang cu UPC tamnak khua poah an tthangcho lo ti si.\nLaimi (Chinmi) le Mizo nih Khrihfa buu pakhat hmanh kan dirh lo i doctrine (zumhnak tlaihtleng zong) kan sermi an um lo. Zeitluk hmanh in i soisel hna hmanh uh sih law buu a dirhtu le doctrine a sertu mirang pawl nih an remh hlei lai lo. Bible cu hrilhfiah ning le hmuh ning a dang cio ruangah Khrihfa buu tampi a chuahnak zong a si. A tak te cun Protestant khrihfa buu vialte zong RC buu in a chuakmi lawngte kan si ve ko hna. Bible kum tampi a kaimi caah cun Pu Biaka le Pu Sanga debate zong ngaih awk tlak ngai a um lo ka ti/ngaih an phu lem lo ka ti.Crd-Van Tum\nBiaknak cu a ttanh bak nain a nunzia cu chia taktak ve!\nPakhat hna chungkhar kha,an Pengtlang CDF-Supporting in tuanvo ngeitu hna nih CDF ca thawhvo an va hal hna ee ti si.


UNHCR Malaysia Thawngthanh: Ram Thumnak Kalnak Kong | The Chin Express\nCovid-19 karh khamnak caah khualtlawn telh in thil tampi khap an si caah Malaysia telh in vawlei pumpi ah ralzaam hna ram thumnak kalnak fak tukin a hnorsuan.\n1. Malaysia cozah nih chawhvah a khap (MCO/lockdown) caah le ralzaam lawng si loin UNHCR rianṭuan pawl zong an zawtnak hnga lo, ram thumnak kalnak telh in UNHCR rianṭuannak tam deuh cu phone chung silole video call in a langpar in kan tuah dih hna.\n2. COVID-19 nih ramdang khualtlawn fak tukin a phih caah Malaysia um telh in vawlei pumpi ah ralzaam pawl ram thumnak kal a phih dih hna.\n3. Mah ruangah interview paoh cu a langpar in kan tuah ko hna nain, ram thumnak kal dingin mizei dah kan cohlan hna timi kha cu aa khat peng ko.\n(a) Ram thumnak kal cu mi kip caah asi lo. UNHCR nih card/catlap kan in pek asilole ralzaam ah kan in cohlan thawngin ram thumnak ah na case kan in kuat piak lai tinak asi lo, ram thumnak na kal hrimhrim lai tinak asi lo.\n(b) Ram thumnak kal cu a him lo tuk hringhranmi ralzaam hna ca lawngah asi. Aho case hi dah ram thumnak ah kan kuat piak lai (aho hi dah ram thumnak kan kalter lai) timi cu pakhat cio nan dirhmun kha zoh asi peng rih ko lai.\n(c) Hi nu/pa hi zei tluk in dah bawmh a herh, atu a umnak ram ahhin zei dirhmun dah asi, ram thumnak nih hika ram ummi ralzaam lak an timhmi ahhin kan tenh kho lai maw, ti bantuk thil tampi kan zoh hmasa dih hnu ah ram thumnak kal dingin na case kuat piak/lo bia kan chah.\n4. Na case cu ram thumnak kuat piak dingin kan thim chung ahcun, kuat piak awk a ṭhat tak/lo thil sining tling deuh hal chap dingin DSU (hmasa ah RST tiin auhmi) nih phone chawnh in an in hal lai.\nRam Thumnak Kalnak Interview\nNa case cu ram thumnak kuat piak awk aa tlak ko kan ti ahcun, a langpar in biahal (interview tuah) dingin kan in chawnh lai. Interview cu phone chung asilole online in kan tuah lai. UNHCR zung hrimhrim ah rat a haumi na si i COVID-19 zulhphung zong nih an onh ahcun phun dang si hnga.\nPhone chung asilole online in interview tuah na duh maw tiin DSU zung nih an in chawnh tikah, a langpar interview tuah na duh lo ahcun na chimh hna lai. Mah ruangah ram thumnak ah na case kuatpiak dingin kan thim chungmi kha a hnorsuang lai lo. Sinain, UNHCR zungah hmaitonh interview tuah cu UNHCR zung on tik lawngah a ngah te lai caah na case ram thumnak kuat piak kha a rau deuh ve lai.\nA langpar in ram thumnak kalnak interview kan in tuah tikah, UNHCR rianṭuan nih an chawnhnak aruang le ram thumnak kal dingin timhtuah piak ning a tawifiannak cu an chimh ko lai. Cun, na chimmi a himnak hnga, midang nih na chimmi an theih lonak ding hmun/khaan ah um dingin an chimh hmasa fawn ko lai. Na konglam catlap/certificate ti bantuk UNHCR sinah kuat a hauh ahcun kuat ning zong an chimh lai.\nZaangfahnak tein, a langpar in ram thumnak kalnak interview kan in tuahmi kha na aw siseh video siseh record tuah hin hlah. Record na tuah ahcun UNHCR biathli na phuan asi lai caah fak piin hma kan lak lai.\nUNHCR nih Ram Thumnak Kalnak Interview Kan In Tuah Hnu Ah\nRam thumnak kalnak interview kan in tuah hnu ah, na case cu ṭha tein kan zoh ṭhan lai i ram thumnak ah kuat piak awk a tlak/lo bia kan chah te lai.\nRam thumnak kalnak interview kan in tuah hnu ah, na chungkhar minung benh asilole na dirhmun ai thlengmi a um i UNHCR sinah thawnthanh na duh ahcun, mlsludsu@unhcr.org ah email in kan kua te.\nNa case cu ram thumnak ah kan in kuat piak ahcun, DSU zung asilole kan in kuatpiaknak ram nih na case kong an in chawnh thawngthanh te lai.\nRam thumnak nih an ram ah lak dingin an in cohlan/lo cu an phungphai le upadi ningin anmah nih a hmanungbik (donghnakbik) bia an chahte lai.\nRam thumnak kalnak interview kan in tuah in thla 6 hnu tiangah an in chawnh thawngthanh lo ahcun, zaangfah tein mlsludsu@unhcr.org ah email kan kua. Email a kan kuami an tam tuk caah, nan dihlak kan in let kho hna lo. Thil pakhat kong kha voi tamtuk email kan kua hin hlah. Na rauh chinchinnak asi lai.\nNa case cu US asilole Canada ah kan in kuat piak ahcun\nUS ah na case kan in kuat piak ahcun, na case kong thawngpang hal na duh ah siseh, na case he ai pehtlaimi paoh kha US kalnak ṭuanvo latu Resettlement Support Center (RSC) email KL.Inquiries@rescue.org ah email na kuat hna lai asilole an phone numbere +6 03 2141 5846 ah na chawnh hna lai.\nCanada ah na case kan in kuat piak ahcun, Immigration, Refugees and Citizenship Canada’s web form ahhin na case kong thawngpang thar zoh khawh asi.\nRam thumnak kal lai timhtuahnak le kalnak\nRam tampi nih pulrai ruangah an rammi asi lomi cu khualtlawn an phih peng rih hna. Mah pinah, kan ram ah COVID-19 a kan phurh sual lai ti an phan caah ahlei in ngandamnak an check ter hna. Cohlanmi ralzaam tlawmte cu ram thumnak an kal kho ko nain, vawlei pumpi ah vanlawng zuan caan an thawn/tlai lengmang. Ralzaam a lami ram pawl nih cun ralzaam lak an i zuam peng ko, cun pulrai daih lei a panh cun ramdang khualtlawn zong duhsah tein aa ong deuhte ko lai tiah kan i ruahchan.\nRalzaam pawl ram thumnak kal a bawmtu IOM nih vanlawng citnak caah a herhmi pawl cu an in timhtuah piak lai. Ngandamnak check zong anmah nih an in tawlrel lai. Ram thumnak nih lak dingin an in cohlan ahcun, IOM nih vanlawng citnak caah a hermi vialte an tuahpiak khawh cangka in an in chawnh lai. An in chawnh lo ahcun IOM phone number +603 923 5540 ah na chawnh khawh hna pinah iomklinq@iom.int ah email na kuat khawh hna.\nNa phone number silole address nai thlen ahcun zaangfah tein UNHCR sinah thawng kan thanh\nNa phone number silole umnak address nai thlen ahcun UNHCR sinah thawngthanh philh hin sawh hlah. Mah lawngah, a herh tikah UNHCR nih kan in chawnh khawh lai i na case i tap lo tein a kal kho lo.\nAbiapitukmi: UNHCR nih tuahpiakmi paoh cu manlo lawngte an si\nRam thumnak kalnak telh in, UNHCR silole UNHCR he aa bawmmi bu pawl nih ralzaam caah kan tuahmi pawl hi mi pakhatkhat silole bu pakhatkhat nih tangka cu zat ka pe law kan tuahpiak lai an ti ahcun zum bak hlah. Tangka na ka pek cun silole na ka ihpi cun UNHCR nih an tuahmi cucu/khakha kan tuahpiak lai an in ti ahcun, a rannak in UNHCR sinah report colh hna.\nInspector General’s Office (IGO) : inspecgtor@unhcr.org ah email kan kua. Asilole UNHCR Zung i Gate B ah ummi RED MAILBOX ahkhan thil sining ca sanh.\nReport mi paoh cu a report tu kongkau zeihmanh kan phuang lai lo. Mah zong hi hmeh in online ah thil diklo (mihlen le eihmuar) kong kuat khawh kan si.\nNawlpatnak: The Chin Express nawl peknak tel loin website ah kan copy/paste piak hlah uh, tiah kan in nawl hna.\nHmasa thawngpangAn hnek tuk caah US nih ram sifak pawl COVID-19 raikhamsi 500 million a hlut rih hna lai\nHnu thawngpangPastor Cung Biak Hum i a tantakmi chungkhar nih CDF-Thantlang caah $2,000 an hlut


Na Hmai I Ar-Sik Hmete Zong Kha Zeirel Lo In Um Sual Hlah Nu Pakhat Kum 17 Minung Nih A Tawn Mi Thil Hi A Hopoh Nih Kan Ton Khawh Mi Thil A Si Ve Tih A Nung Ko Mu (+Video) – Onlinenungak\nPhilippines ram, Nueva Ecija ah khua a sa mi nu pakhat Mary Ann Regacho kum 17 i a upa mi cu kumthok ka hrawng ah khan, a hmaiah arsik bantuk a bolian pi a um i, a phing dih i zoh awk tlak lo tiang in a mah minung zong lo lo viar in a chuak.\nMary nih cun cuti a hmai a bo mi le a phing mi cu, lung retheih awk tuk ding ah a ruat loh i cuti cun a zoh sawhsawh nau a neih nak i a chuak mi le a hma mi si ko le a dam than te ko lai tiah a ruah sual i zei ah a rel loh.\nHi ti bantuk in a hmai a phin thluahmah tik ah cun, a bo mi le a phing mi vialte cu a hmeh ter i can rau lo ah tihnung taktak in khuaruah har in a um. Mary Ann Regacho nih cun a hmai cu Balloon kan tum i a puar mi bantuk khin a tahchunh. Tu i dirhmun ah hin a hmai a phing mi nih cun a taksa vialte cu a khuh dih deng cang i, a mitsir lei a phin chih tuk ruang ah a mit zong khuahmu kho lo deng in a um cang ti a si. A si hman mi zong nih damnak a pe kho ti loh ti a si. Arsik sawhsawh bantuk long ah a ruah mi cu, a hnu a hnu ah cun thil tihnung tuk ah a chuak i zan it kho loin a tuah tu ah a cang cang.\nMary Ann pasal Albert Sales hi riantuan ding tha zong nei lo mi a remcang mi poh a tuan tawn tu a si i, i zohkhenh nak ding sii cawk nak phaisa zong an nei loh. An dirhmun a chiat tuk cang ruang ah cun, an chungkhar cun Samaria mitha mi bawmtu ding an herh nak kong cu an chim i, bomh nak hngak bu te cun can an hman lio a si zangfak khuaruah tam an si hringhran ko. (Daily Star) Video. Credit : Zo News


Israel Nih Trump Cung An Lungput Cu Nihin Bak Ah A Lang Cang – Chin World News Evening\nNovember 8, 2020 November 8, 2020 Salai Van World News\nIsrael Leiin Zeihmanh A Um Rih Lo: Vawleicung hruaitu zeimawzat nih an conglawmh lio hna ah Isreal leiin Prime Minister a siah President a siah a dangdang upa an siah conglawmhnak an chim rih lo. PM Netanyahu cu “official result” a hngak rih an ti. Media thawngthanh lawng cu a cohlaang kho rih rua lo. Obama chan ah an rak tuahto ning hna kha an philh kho rih lem lai lo.\nRelchih: 𝐊𝐚𝐧 𝐂𝐡𝐢𝐧 𝐦𝐢𝐩𝐡𝐮𝐧 𝐝𝐢𝐡 𝐥𝐚𝐤 𝐭𝐡𝐥𝐚𝐜𝐚𝐦 𝐡𝐧𝐚 𝐮𝐡 𝐬𝐢𝐡! Tuchun hi Kawlram pi thimnak ni a si. Kan ram hmailei a kal chin khawh thluahmah nak hnga Khrihfa mi paoh nih fak piin thla kan cam rih a hau. Kan biak Pathian hi zei tik hmanh ah ai hngilh bal lo. Kum 50 leng hruaitu tha lo nih Kawlram pi a kan hrawh dih i ram mi pi nih kan tuarnak aw le kan thlacam nak hna cu Pathian nih a kan theih piak i mipi hmang in mipi duh mi NLD Cozah zong 2015 ah thim an si.\nTutan zong kan biak Pathian nih kawlram pumpi caah a tha bik lai a ti mi hruaitu le Cozah zong kan thim piak hram ko seh. Pathian nih a thim lo mi hna zong hruaitu cu chuah khawh a si. Cu bantuk minung pawl nih ram an hruai tikah cu hna ram cu muihnak in a khat theo. Sihmanhsehlaw, Pathian nih a thim mi a minung hna nih ram an hruai tik hna ah cu hna ram cu thanchonak lei in hmai ah an kal i an ram ah dawtnak a leng theo.\nCucaah, kawlram rampi hruaitu ca thla kan cam a herh bantuk in kan Chin ram ah miding mi fel hna nih hruaitu an chuah khawh chin lengmang nak hnga ca zong thlacam kan hau rih ko. Phungthlukbia 14:34 -(Miphun a lianhngantertu cu dinnak a si, sualnak cu zei miphun paoh caah ningzahnak a si) By Sang Hre


Biden US President a si Ni Thok in Muslim ram tampi US an Luh Khawh nak Serpiak Colh an Si Lai – Kawltu Team\nJanuary 17, 2021 January 17, 2021 Amon Ka Si\nBiden nih US President in Office a luh Ni Bak in Muslim ram tampi US luhnak nawl a pek lai: Kan chim theu a tak tak ah van cang than cang. Biden US President thar ca i thim a si Ni thok bak in Trump nih Muslim ram cheukhat US luh a sianh lomi cu Biden nih hrawh dih aa tim. Hi kong hi news tampi ah langhter a si cang. Biden nih hin Inauguration Day ah hi thil hi tuah aa tim. Office a thut bak in Muslim pawl cungah thil tha a tuah lai.\nBiden nih hin hi thil hi amah US President nawlneihnak (Executive order) bak in Trump nih a rak tuah ciami hi hrawh dih aa tim.Trump US President a si in Muslim ram tampi cu US ram luh sian a rak si lo. A ruang tampi cu Muslim pawl hi ralhrang tampi an um caah a si. Trump nih cun fawi tein US ah Muslim ralhrang nih thil thalo an tuah nak hnga lo phunglam fek taktak a rak ser i Muslim ralhrang US an luh ngak hnga lo, Muslim ram tampi US luh a rak sianh lo.\nCun hi lawng si loin Trump nih a rak khammi le a rak duh lomi thil dang dang Paris Climate Change accord le ram chung pem luhnak phung(immigration legislation) tampi zong remh dih aa tim. Muslim ram cheukhat US luh sian lonak phung hi Supreme Court tiang 2018 khan ceih khan a si. Trump nih cun a duh bak lo. Asinain Biden nih cun US President a si bak hin Trump thil tuahmi hi hrawh dih aa tim. Source: Aljazeera\n← Hakha le Thantlang Kar i Thil Cangmi hi a Poi Tak Tak\nTrump Martial Law Le Impeachment Kongkau Luther Tin Hre nih Fiang Pup in a van Langhter →